open-index/open-wikipedia-markdown huggingface dataset:
天富苑

**天富苑**係香港嘅一個居者有其屋屋苑，喺新界天水圍天秀路15號，一共有16座樓，2000年入伙。呢個屋苑喺居者有其屋第二十一期甲、第二十一期乙、剩餘居屋第一期開賣，嗰時嘅開賣價介乎港幣$544,200 - $1,004,500。
鳳庭苑

**鳳庭苑**係香港嘅一個居者有其屋屋苑，喺新界元朗鳳翔路8號，一共有2座樓，2001年入伙。呢個屋苑喺居者有其屋第二十三期甲開賣，嗰時嘅開賣價介乎港幣$681,100 - $1,233,800。
翠麗花園

**翠麗花園**係香港新界兩個屋苑嘅名，可以係：
*翠麗花園 (上水)（Tsui Lai Garden），喺上水嘅居屋屋苑。
*翠麗花園 (沙田)（Green Leaves Garden），喺沙田圓洲角嘅私人屋苑。
安盛苑

**安盛苑**係香港嘅一個居者有其屋屋苑，喺新界上水天平路50號，一共有1座樓，1990年入伙。呢個屋苑喺居者有其屋第十一期乙開賣，嗰時嘅開賣價介乎港幣$177,600 - $363,000。
嘉盛苑

**嘉盛苑**係香港嘅一個居者有其屋屋苑，喺新界粉嶺百和路33號，一共有4座樓，1995年入伙。呢個屋苑喺居者有其屋第十五期甲、第十五期乙開賣，嗰時嘅開賣價介乎港幣$573,200 - $1,037,200。
景盛苑

**景盛苑**係香港嘅一個居者有其屋屋苑，喺新界粉嶺一鳴路8號，一共有4座樓，1995年入伙。呢個屋苑喺居者有其屋第十五期丙、第十六期甲、第十六期乙開賣，嗰時嘅開賣價介乎港幣$576,800 - $1,133,000。
昌盛苑

**昌盛苑**係香港嘅一個居者有其屋屋苑，喺新界粉嶺華明路20號，一共有4座樓，2000年入伙。呢個屋苑喺居者有其屋第十九期丙開賣，嗰時嘅開賣價介乎港幣$698,300 - $1,467,700。
汀雅苑

**汀雅苑**係香港新界大埔區首個居者有其屋屋苑，喺1981年入伙。佢喺大埔汀角路6號，一共有3座樓（其中一座原訂係大元邨泰熹樓），每座高17層，每層有8個單位。屋苑內設有私人停車場、單車停泊位、休閒設施及花園。

汀雅苑喺居者有其屋第二期乙開賣，嗰時嘅開賣價介乎港幣$156,800 - $209,500。同一般居屋唔同嘅係，汀雅苑所有單位已補地價，一律可以喺公開市場自由轉讓，同一般私人屋苑無異。
宏福苑

**宏福苑**係香港一個居者有其屋屋苑，喺大埔大埔公路元洲仔段3821號，廣福邨邊。隔廣宏街有廣福社區會堂，有廣福休憩處。隔大埔公路有廣福公園，隔完善路有元洲仔公園，可謂臨近大埔海。圍住街有廣宏街同元洲仔里，同埋大埔公路。

整個屋苑起喺填地之上。一共有8座樓，1983年入伙，其中有7座樓喺2025年被燒毀。呢個屋苑喺居者有其屋第四期乙開賣，嗰時嘅開賣價介乎港幣116,000至159,100。

## 樓宇

## 事件
### 宏福苑大火

2025年11月26日下午2點51分，宏福苑宏昌閣外牆棚架首先起火，之後火勢迅速蔓延至宏志閣以外其餘六棟大廈。當日傍晚6點，消防將場火升為五級，係2008年嘉禾大廈大火以嚟第一次。呢次意外至少160死失蹤人口30人，包括一位消防員殉職；並造成至少多過79人受傷。場火喺11月28號朝早10點18分救熄，歷時近近50小時，三日。

呢次事件損失慘重，係香港歷史上第三嚴重嘅火災事故。佢波及咗近2000個單位，其中1800個損毁嚴重，各界都投入大量資金進行重建。

## 新聞

## 出面網頁
* 房委會物業位置及資料 | 香港房屋委員會及房屋署 | 香港房屋委員會及房屋署
* 大埔區-宏福苑業主立案法團
大埔廣場

**大埔廣場**係香港嘅一個居者有其屋屋苑，喺新界大埔安泰路1號，一共有五座樓，1985年入伙。呢個屋苑喺居者有其屋第六期甲開賣，嗰時嘅開賣價介乎港幣$156,500 - $248,800。
明雅苑

**明雅苑**係香港嘅一個居者有其屋屋苑，喺新界大埔安埔里7-11號，一共有3座樓，1985年入伙。呢個屋苑喺居者有其屋第七期丙開賣，嗰時嘅開賣價介乎港幣$101,400 - $217,000。
新興花園

**新興花園**係香港嘅一個居者有其屋屋苑，喺新界大埔安埔里2號，一共有5座樓，1986年入伙。呢個屋苑喺居者有其屋第八期甲開賣，嗰時嘅開賣價介乎港幣$183,200 - $337,100。
富雅花園

**富雅花園**係香港嘅一個居者有其屋屋苑，喺新界大埔南運路1-7號，一共有4座樓，1990年入伙。呢個屋苑喺居者有其屋第十二期甲開賣，嗰時嘅開賣價介乎港幣$342,900 - $580,000。
頌雅苑

**頌雅苑**係香港嘅一個居者有其屋屋苑，喺新界大埔頌雅路8號，一共有3座樓，1991年入伙。呢個屋苑喺居者有其屋第十一期丙開賣，嗰時嘅開賣價介乎港幣$210,300 - $421,200。
逸雅苑

**逸雅苑**係香港嘅一個居者有其屋屋苑，喺新界大埔逸雅里3-5號，一共有2座樓，1991年入伙。呢個屋苑喺居者有其屋第十二期乙開賣，嗰時嘅開賣價介乎港幣$295,400 - $552,200。
景雅苑

**景雅苑**係香港嘅一個居者有其屋屋苑，喺新界大埔曉運路8號，一共有2座樓，1992年入伙。呢個屋苑喺居者有其屋第十三期乙開賣，嗰時嘅開賣價介乎港幣$417,700 - $884,900。
德雅苑

**德雅苑**係香港嘅一個居者有其屋屋苑，喺新界大埔曉運路2號，一共有1座樓，1992年入伙。呢個屋苑喺居者有其屋第十三期丙開賣，嗰時嘅開賣價介乎港幣$392,000 - $648,500。
怡雅苑

**怡雅苑**係香港嘅一個居者有其屋屋苑，喺新界大埔汀角路15號，此屋苑居民特別擅長一款桌遊魔力橋，一共有5座樓，1993年入伙。呢個屋苑喺居者有其屋第十三期甲開賣，嗰時嘅開賣價介乎港幣$423,600 - $825,600。
景田苑

**景田苑**係香港嘅一個居者有其屋屋苑，喺新界大圍翠田街12號，一共有6座樓，1983年入伙。呢個屋苑喺居者有其屋第五期甲開賣，嗰時嘅開賣價介乎港幣$171,800 － $231,000。

類:大圍
嘉田苑

**嘉田苑**係香港嘅一個居者有其屋屋苑，喺新界顯田顯田街3號，一共有6座樓，1988年入伙。呢個屋苑喺居者有其屋第九期甲開賣，嗰時嘅開賣價介乎港幣$254,200 － $359,400。

類:大圍
嘉徑苑

**嘉徑苑**係香港嘅一個居者有其屋屋苑，喺新界大圍顯徑街16號，一共有2座樓，2002年入伙。呢個屋苑喺居者有其屋第二十四期甲開賣，嗰時嘅開賣價介乎港幣$870,000 － $1,614,300。

類:大圍
美城苑

**美城苑**係香港嘅一個居者有其屋屋苑，喺新界大圍美田路32號，一共有3座樓，1984年、1985年入伙。呢個屋苑喺居者有其屋第六期甲開賣，嗰時嘅開賣價介乎港幣$99,800 － $223,400。

類:大圍
美松苑

**美松苑**係香港嘅一個居者有其屋屋苑，喺新界大圍美田路33號，一共有6座樓，1996年入伙。呢個屋苑喺居者有其屋第十六期乙開賣，嗰時嘅開賣價介乎港幣$718,300 － $1,484,800。

類:大圍
海福花園

**海福花園**係香港嘅一個居者有其屋屋苑，喺新界大圍積運街2－8號，一共有3座樓，1985年入伙。呢個屋苑喺居者有其屋第七期乙開賣，嗰時嘅開賣價介乎港幣$164,200 － $267,100。

類:大圍
富嘉花園

**富嘉花園**係香港嘅一個居者有其屋屋苑，喺新界大圍村南道15－35號，一共有3座樓，1989年入伙。呢個屋苑喺居者有其屋第十期乙開賣，嗰時嘅開賣價介乎港幣$294,800 － $513,000。
雲疊花園

**雲疊花園**係香港嘅一個居者有其屋屋苑，喺新界大圍田心街28號，一共有6座樓，1990年入伙。呢個屋苑喺居者有其屋第十一期甲開賣，嗰時嘅開賣價介乎港幣$293,200 – $524,100。

類:大圍
富安花園

**富安花園**係香港嘅一個居者有其屋屋苑，喺新界馬鞍山恆信街2號，一共有17座樓，1988年入伙。呢個屋苑喺居者有其屋第八期丙、第九期乙開賣，嗰時嘅開賣價介乎港幣$142,300 － $340,600。
錦英苑

**錦英苑**係香港嘅一個居者有其屋屋苑，喺新界馬鞍山錦英路9號，一共有10座樓，1991年入伙。呢個屋苑喺居者有其屋第十二期甲、第十二期乙開賣，嗰時嘅開賣價介乎港幣$304,700 － $681,800。

類:馬鞍山 (香港)
錦龍苑

**錦龍苑**係香港嘅一個居者有其屋屋苑，喺新界馬鞍山錦英路1號，一共有4座樓，1993年入伙。呢個屋苑喺居者有其屋第十三期乙、第十四期乙開賣，嗰時嘅開賣價介乎港幣$432,800 － $1,092,100。

類:馬鞍山 (香港)
富寶花園

**富寶花園**係香港嘅一個居者有其屋屋苑，喺新界馬鞍山錦英路6號，一共有12座樓，1993年入伙。呢個屋苑喺居者有其屋第十四期甲、第十四期乙開賣，嗰時嘅開賣價介乎港幣$565,200 － $1,032,400。
穗禾苑

**穗禾苑**，香港屋苑之一，係居者有其屋。喺新界火炭西南山上，下禾輋對上，地址穗禾路五至十九號，有九座樓，一九八〇年入伙。賣時係居者有其屋第一期同第二期甲，嗰時嘅開賣價介乎港幣$100,200 － $252,700。

穗禾苑個則，巴馬丹拿公司畫則師木下一所畫。

類:火炭
愉城苑

**愉城苑**係香港嘅一個居者有其屋屋苑，喺新界沙田沙田圍大涌橋路12號，一共有4座樓，1980年入伙。呢個屋苑喺居者有其屋第二期甲開賣，嗰時嘅開賣價介乎港幣$191,700 － $251,000。
愉田苑

**愉田苑**係香港嘅一個居者有其屋屋苑，喺新界沙田圓洲角銀城街11－23號，一共有7座樓，1982年、1983年入伙。呢個屋苑喺居者有其屋第四期甲開賣，嗰時嘅開賣價介乎港幣$143,100 － $229,100。

類:圓洲角
廣林苑

**廣林苑**係香港嘅一個居者有其屋屋苑，喺新界沙田小瀝源小瀝源路62－66號，一共有3座樓，1990年入伙。呢個屋苑喺居者有其屋第十期乙、第十期丙開賣，嗰時嘅開賣價介乎港幣$198,400 － $421,400。
愉翠苑

**愉翠苑**係香港嘅一個居者有其屋屋苑，喺新界沙田圓洲角牛皮沙街6號，一共有16座樓，2001年入伙。呢個屋苑喺居者有其屋第二十三期甲、第二十四期甲、剩餘居屋第一期開賣，嗰時嘅開賣價介乎港幣$918,300 － $1,700,600。

類:圓洲角
景明苑

**景明苑**係香港嘅一個居者有其屋屋苑，喺新界將軍澳寶林翠琳路2-6號，一共有3座樓，1988年入伙。呢個屋苑喺居者有其屋第九期丙開賣，嗰時嘅開賣價介乎港幣$178,100 - $381,000。
康盛花園

**康盛花園**係香港嘅一個居者有其屋屋苑，喺新界將軍澳寶林寶琳北路1號，一共有5座樓，1989年入伙。呢個屋苑喺居者有其屋第十期甲開賣，嗰時嘅開賣價介乎港幣$235,800 - $394,500。
廣明苑

**廣明苑**係香港嘅一個居者有其屋屋苑，喺新界將軍澳寶康路108號，一共有7座樓，1998年入伙。呢個屋苑喺居者有其屋第十八期乙、第十八期丙開賣，嗰時嘅開賣價介乎港幣$690,200 - $1,429,200。
富康花園

**富康花園**係香港嘅一個居者有其屋屋苑，喺新界將軍澳唐明街1號，一共有10座樓，1998年入伙。呢個屋苑喺居者有其屋第十九期甲、第十九期乙開賣，嗰時嘅開賣價介乎港幣$894,800 - $1,895,900。
寶明苑

**寶明苑**係香港嘅一個居者有其屋屋苑，喺新界將軍澳唐明街8號，一共有2座樓，1998年入伙。呢個屋苑喺居者有其屋第十九期丙開賣，嗰時嘅開賣價介乎港幣$319,800 - $1,263,900。
唐明苑

**唐明苑**係香港嘅一個居者有其屋屋苑，喺新界將軍澳唐明街15號，一共有3座樓，1999年入伙。呢個屋苑喺居者有其屋第十九期甲開賣，嗰時嘅開賣價介乎港幣$862,600 - $1,577,300。

## 設施
唐明苑有3座，分別係A座唐輝閣、B座唐煌閣、C座唐富閣。每座有40層，每層16個單位。

屋苑有一個兒童遊樂場，一個花園仔，另外，A座地下係管理處，B座地下係香港小童群益會樂緻幼稚園，C座地下就係基督教香港信義會將軍澳幼稚園。屋苑亦有一個停車場，車場天台以及地下都有康樂設施，例如籃球場和乒乓球桌。

## 鄰近設施
住宅：

* 將軍澳中心
* 尚德邨
* 廣明苑
* 彩明苑
* 富康花園
* 天晉

## 事件
* 2017年6月3號，朝早9點59分，一名71歲姓范男子由唐輝閣高處墮下，瞓喺大廈同花槽中間空地重傷昏迷，送院後死亡。
* 2017年12月10號，下午5點15分，一名15歲姓王女學生由唐煌閣高處墮下，當場死亡。
* 2018年1月，警方喺唐明苑一個單位拉咗個約15歲嘅少年，懷疑係毒品嘅收貨人。
* 2019年9月26號晚11點幾，社會運動期間，一個女仔喺唐明苑附近連儂牆被警察推埋牆，擦傷手送院。

## 參考資料
寶盈花園

**寶盈花園**係香港嘅一個居者有其屋屋苑，喺新界將軍澳唐俊街11號，一共有8座樓，2001年入伙。呢個屋苑喺居者有其屋第二十二期乙開賣，嗰時嘅開賣價介乎港幣$579,800 - $1,327,200。
富寧花園

**富寧花園**係香港嘅一個居者有其屋屋苑，喺新界將軍澳坑口寶寧路25號，一共有6座樓，1990年入伙。呢個屋苑喺居者有其屋第十一期乙、第十一期丙開賣，嗰時嘅開賣價介乎港幣$269,200 - $439,700。
安寧花園

**安寧花園**係香港一個居者有其屋屋苑，喺新界將軍澳坑口常寧路10號，一共有6座樓，1990年落成，1991年入伙。呢個屋苑喺居者有其屋第十二期甲開賣，嗰時嘅開賣價介乎港幣$312,200 - $528,100。

屋苑係由城設建築師事務所有限公司設計，由CFE Engineering & Contracting Limited 同埋德榮建築（集團）有限公司（今標準資源）組成嘅附屬公司Hening Investment Ltd合作發展，康業服務有限公司做物業管理。
頌明苑

**頌明苑**係香港嘅一個居者有其屋屋苑，喺新界將軍澳坑口寶順路1號，一共有5座樓，1993年入伙。呢個屋苑喺居者有其屋第十三期丙、第十四期甲開賣，嗰時嘅開賣價介乎港幣$415,300 - $934,100。 總共有五座，分別係A座嘉明閣、B座輝明閣、C座賢明閣、D座翠明閣同E座冠明閣。

## 相關事件
*將軍澳連儂牆斬人案
裕明苑

**裕明苑**係香港嘅一個居者有其屋屋苑，喺新界將軍澳坑口常寧路1號，一共有2座樓，1994年入伙。呢個屋苑喺居者有其屋第十四期丁、第十五期甲開賣，嗰時嘅開賣價介乎港幣$676,800 - $1,168,700。
煜明苑

**煜明苑**係香港嘅一個居者有其屋屋苑，喺新界將軍澳坑口昭信路10號，一共有3座樓，1996年入伙。呢個屋苑喺居者有其屋第十六期乙開賣，嗰時嘅開賣價介乎港幣$754,300 - $1,404,900。
顯明苑

**顯明苑**係香港嘅一個居者有其屋屋苑，喺新界將軍澳坑口昭信路6號，一共有1座樓，1996年入伙。呢個屋苑喺居者有其屋第十七期乙開賣，嗰時嘅開賣價介乎港幣$293,800 - $1,150,100。
和明苑

**和明苑**係香港嘅一個居者有其屋屋苑，喺新界將軍澳坑口銀澳路8號，一共有4座樓，1999年入伙。呢個屋苑喺居者有其屋第十九期乙、第十九期丙開賣，嗰時嘅開賣價介乎港幣$883,100 - $1,806,600。
英明苑

**英明苑**係香港嘅一個居者有其屋屋苑，喺新界將軍澳寶林寶琳北路20號，一共有5座樓，1989年入伙。呢個屋苑喺居者有其屋第十期甲、第十期乙開賣，嗰時嘅開賣價介乎港幣$213,300 - $446,000。
欣明苑

**欣明苑**係香港嘅一個居者有其屋屋苑，喺新界將軍澳寶林寶琳北路100號，一共有5座樓，1990年入伙。呢個屋苑喺居者有其屋第十一期乙開賣，嗰時嘅開賣價介乎港幣$235,900 - $481,500。
浩明苑

**浩明苑**係香港嘅一個居者有其屋屋苑，喺新界將軍澳寶林佳景路9號，一共有1座樓，1990年入伙。呢個屋苑喺居者有其屋第十一期丙開賣，嗰時嘅開賣價介乎港幣$195,200 - $340,700。
龍軒苑

**龍軒苑**係香港嘅一個居者有其屋屋苑，喺新界大澳大澳道80號，一共有4座樓，1995年入伙。呢個屋苑喺居者有其屋第二十期乙開賣，嗰時嘅開賣價介乎港幣$237,300 － $447,600。
天利苑

**天利苑**係香港嘅一個居者有其屋屋苑，喺新界大澳龍田街8號，一共有1座樓，1995年入伙。呢個屋苑喺居者有其屋天利苑出售計劃開賣，嗰時嘅開賣價介乎港幣$641,100 － $897,700。
坪麗苑

**坪麗苑**係香港嘅一個居者有其屋屋苑，喺新界坪洲樂坪街2號，一共有1座樓，1996年入伙。呢個屋苑喺居者有其屋第十六期乙開賣，嗰時嘅開賣價介乎港幣$515,900 － $880,300。
裕東苑

**裕東苑**係香港嘅一個居者有其屋屋苑，喺新界東涌達東路33號，一共有5座樓，1997年入伙。呢個屋苑喺居者有其屋第十八期丙開賣，嗰時嘅開賣價介乎港幣$480,300 － $954,100。
剛果

**剛果**，唐字，可以係：

剛果係Congo同Kongo對譯。

## 國
*剛果王國，古國（1400年到1914年）
*剛果自由邦，無咗（1885年到1908年）
*比屬剛果，無咗（1908年至1960年）
*剛果人民共和國，無咗（1969年到1992年）
*剛果共和國
*剛果民主共和國

## 地理
*剛果河
*剛果盆地
海峽群島

**海峽群島**係英國群島，響英倫海峽南面，同法國諾曼第只有大約10海里距離，由根西同澤西兩島組成，兩邊都係皇家屬地。
安富花園

**安富花園**係中國廣東省廣州市嘅一個樓盤，喺荔灣區光復北路以東；五甫水腳以南；舊時五桂南以西；廣州僑光財經專修學院球場以北位置，一共有3座樓，每座33層樓，1999年入伙。
燈籠洲街市

**燈籠洲街市**係香港一個街市，喺香港島銅鑼灣渣甸街59號，1963年落成，由建築師黃祖棠畫則。因為之前嗰度係對住燈籠洲（奇力島），所以有呢個名。街市入面有156個劃妥界線嘅小攤位留俾持牌流動小販，另外有啲固定嘅就俾賣雞鴨肉類等，而出面都有唔少排檔圍住。

## 建築設計
考慮到通風同埋陽光會照射到室內，則師將唔同設計融入去燈籠洲街市嘅幾面外牆。好似對住渣甸坊嘅東面咁，因為怕太陽曬得太猛，就加咗網格形狀遮陽板；相反，為咗陽光照射到南北兩面，於是鏤空咗隔牆，還掂達到通風嘅作用。

同時間，幢嘢無咩花巧嘅裝飾，望落去簡約又實用，同當時工務局一系列嘅現代主義建築同出一轍。街市起好嗰陣仲係全港最高嘅街市。

## 圖片


HK CWB Jardine's Crescent Tang Lung Chau Market building interior Aug-2012.JPG|入面檔攤
HK CWB Jardine's Crescent Tang Lung Chau Market building name sign Aug-2012.JPG|1樓喺2010年開始封咗
HK CWB Causeway Bay Jardine's Bazaar April 2021 SS2 16.jpg|左面見到網格狀嘅遮陽板
銅鑼灣 Causeway Bay 渣甸街 Jardine's Bazaar 燈籠洲街市 Tang Lung Chau Market 夜間 Nighttime, 2020.jpg|晚黑嗰陣時嘅燈籠洲街市


## 現況
由於好多舖位都吉咗，食環署決定1樓攤檔搬嗮落地下繼續做生意，咁1樓喺2010年開始空置到而家，所以有人就提議變成熟食中心，或者低啲價錢租出去畀人創業。

## 參考自
;書籍
*《港島東區街道故事》
;內文

## 出面網頁

*食物環境衞生署－燈籠洲街市
洋甘菊

**洋甘菊**係一類菊料植物，可以係：
*德國洋甘菊（*Matricaria chamomilla*）
*羅馬洋甘菊（*Chamaemelum nobile*）
西洋山葵

**西洋山葵**（；學名：），又叫**辣根**（），係十字花科洋山葵屬嘅長年生直立嘅宿根草本植物。原產歐洲，而家喺全球各地都搵到。

## 用途
植物可以做香料，有些小辣。藥用方面，可以做興奮劑同引赤。植株重可以做飼料。

## 有關
*山葵

## 連出去
* 
*  辣根 Armoracia rusticana 中国植物志

類:草本植物
類:藥用植物
洋甘草

**洋甘草**（；學名：），又叫**光果甘草**（），係豆科甘草屬嘅長年生草本植物，喺中國嘅新疆西北、準噶爾盆地、塔里木盆地同吐魯番盆地、甘肅河西走廊西邊；重有中亞、俄羅斯、阿富汗、伊朗、德國、法國、西班牙、地中海邊、北非都可以搵到。

## 用途
光果甘草除咗藥用之外，重可以做飼料、提取成分做化妝品原料成分。歐洲人會用佢整糖果。
### 藥用

成樖嘢可以做藥，專門醫咽喉腫痛，消化性潰瘍，癰疽瘡瘍，解藥毒同食物中毒嘅功效。

## 有關
*甘草

## 註

## 連出去
* 光果甘草 山西自然科技资源共享平台
* 甘草素 Glycyrrhizin 中草藥化學圖像數據庫 (香港浸會大學中醫藥學院) 
* 甘草次酸 Glycyrrhetinic acid 中草藥化學圖像數據庫 (香港浸會大學中醫藥學院) 
* 甘草查爾酮A Licochalcone A 中草藥化學圖像數據庫 (香港浸會大學中醫藥學院) 
* 甘草黃苷 Liquiritin 中草藥化學圖像數據庫 (香港浸會大學中醫藥學院) 
* 洋甘草 王朝網絡

類:草本植物

類:藥用植物
類:蜜源植物
類:飼料
881

**881**係同之間嘅自然數。

## 文化
*雷霆881，香港商業電台旗下嘅廣播頻道
*星加坡電影《881》

## 睇埋
* 881年
1019

**1019**係同之間嘅自然數，係單數同質數。

喺統一碼，編碼係 1019（U+3FB）嘅係希臘字母 ϻ。
## 睇埋
* 1019年
1024

**1024** 係  同  之間嘅自然數。

2^{10} = 1024，所以呢個整數（二嘅十次方）喺二進制係齊頭數（十六進制 400），所以電腦科學經常出現。舊制嘅二進制詞頭 k 指嘅就係 1024 而唔係 1000，所以電腦記憶體講嘅 k 傳統上都係指 1024。

## 睇埋
* 1024年
千赫

**千赫**（**kHz**）係頻率單位，衍生自赫茲呢個單位。1千赫等如103赫茲（1,000赫茲）。
兆赫

**兆赫**（**MHz**）係頻率單位，衍生自赫茲呢個單位。1兆赫等如106赫茲（1,000,000赫茲）。
秭赫

**秭赫**（**GHz**）係頻率單位，衍生自赫茲呢個單位。1秭赫等如109赫茲（1,000,000,000赫茲）。
澗赫

**澗赫**（**THz**）係頻率單位，衍生自赫茲呢個單位。1澗赫等如1012赫茲（1,000,000,000,000赫茲）。
翠竹苑

**翠竹苑**可以係：
*翠竹苑 (廣州)：廣州嘅公屋。
*翠竹苑 (深圳)：深圳嘅公屋。
*翠竹苑 (香港)：香港私人樓。
*翠竹苑 (蘇州)：蘇州嘅公屋。
菜脯

**菜脯**（又寫成**菜餔**、**菜甫**），舊時興叫**蘿蔔膶**，係醃製過嘅白蘿蔔乾，做法係將白蘿蔔切粒，用糖、麻油、辣椒去醃。

因為菜脯含有豐富嘅維他命B，同埋好高嘅鐵質，而且鹹、香、脆，所以佢係好多人鍾意嘅嘢，尤其係潮汕、福建一帶同埋香港、東南亞嘅潮汕、福建人。對於潮州人，菜脯、鹹菜、魚露可以話係潮汕三寶。

## 整嘅方法
想整潮汕菜脯，需要用一啲靚嘅新鮮白蘿蔔（潮州人叫佢哋做菜頭），喺好天嘅上晝，將佢哋用水洗乾淨，鋪好，等啲日頭曬佢幾個鐘，間中要翻下佢，等佢哋曬得均勻啲。傍晚，將啲曬過嘅菜頭放係籃裡面，先灑一層鹽，然後一層菜頭，再灑一層鹽，咁樣一層層疊好，裝滿咗之後就封蓋、揾嚿大石壓喺上面。第二日再攞晒出嚟曬過，夜晚再一層菜頭，一層鹽咁將啲曬過嘅菜頭收返落籃嗰度。呢個步驟重複三到四個禮拜，而每日灑嘅鹽逐漸減少，直至啲菜頭變成金黃色，就係菜脯。啲菜脯可以即刻食，亦可以放幾年，等佢變成更有用嘅老菜脯。

## 菜式
*菜脯煎蛋：潮州人一般叫佢做菜脯蛋
*
洪德居

**洪德居**係中國廣東省廣州市嘅一個樓盤，喺海珠區洲頭咀隧道東口以東嘅工業大道北路邊，一共有4座樓，每座13層樓，1998年入伙。
麗江花園 (廣州)

**麗江花園**（）係中國廣東省廣州市嘅一個樓盤，喺番禺區南浦島近大石附近，1994年入伙。
麗江花園 (深圳)

**麗江花園**（）係中國廣東省深圳市嘅一個樓盤，喺龍崗區西湖社區嘅聯城購物廣場附近。
麗江花園

**麗江花園**可以係：
* 麗江花園 (廣州)
* 麗江花園 (深圳)
* 麗江花園 (中山)
* 麗江花園 (韶關)
* 麗江花園 (珠海)
翠竹苑 (廣州)

**翠竹苑**係中國廣東省廣州市嘅一個樓盤，喺荔灣區芳村花地灣附近，浣花路以北；芳村小學以南；花灣路以西；彩鳳路以東嘅彩鳳橋附近，一共有4座樓，每座30層樓。1998年入伙。
柱侯醬

**柱侯醬**係起源自廣東佛山嘅醬，用黃豆、蒜頭、薑、陳皮、食鹽、食糖、芝麻同生抽整。主要用響肉食，例如炆牛腩。
Downtown

（），北美粵語又叫**[[市中心]]**，普通話又叫，係北美洲城市入面嘅核心商業區。

Downtown 呢個概念最先出現喺美國紐約市曼克頓南面，因為南面即係地圖嘅下面位置，所以嗰度叫曼克頓下城，而嗰度又係全個市最繁盛嘅地區，所以喺北美洲， 通常係指市中心，而唔係指南便。例如，以前北約克仲係城市嗰陣，佢嘅  係北面嘅柳谷；喺2000年代，喺城市規劃嘅角度，於人村被認為係萬錦嘅其中一個 downtown，但係佢亦唔係喺南面，而係喺中間。

## 參考資料
越南史前時期

（）係指有信史記錄之前、有人類活動痕跡之後嘅一段越南史時期。越南有悠久歷史，形成出自己獨特嘅文化，係東南亞最早具備國家雛型嘅社會之一。而家越南史界有個統一嘅意見，認爲喺公元前一千年左右越南形成文化共同體，呢個文化共同體即係東山文化。喺當時相比週邊地區，東山文化嘅文明程度比較高，有自己啲文化特徵，但又有東南亞地域共通性。喺紅河流域等越南北部地帶，已經形成各聚落、部落嘅相互聯絡，呢個聯絡網構成咗東山文化，成爲越南主體民族京族嘅文化正源。

## 攷


類:越南史
類:考古
雲景花園

**雲景花園**（）係中國廣東省廣州市嘅一個樓盤，喺白雲區同和，廣州大道北嘅南方醫院附近，嘉裕太陽城廣場對面，一共有4個苑區，每個苑區有10層樓，1997年入伙。

## 有關
* 雲景路 (廣州)

## 攷
* 云景花园
蕭山區

**蕭山區**係中國浙江杭州一個市轄區，總面積1163平方公里，人口123萬。

## 行政區劃
城廂街道、北幹街道、蜀山街道、新塘街道、靖江街道、南陽街道、聞堰街道、寧圍街道、新街街道、盈豐街道、樓塔鎮、河上鎮、戴村鎮、浦陽鎮、進化鎮、臨浦鎮、義橋鎮、所前鎮、衙前鎮、瓜瀝鎮、益農鎮、黨灣鎮。
鎮海區

**鎮海區**可以係：
*鎮海區 (寧波)，中國浙江九江寧波一區
*鎮海區 (昌原)，韓國慶尚南道昌原一區
杭州經濟技術開發區

**杭州經濟技術開發區**係中國浙江杭州一個經濟技術開發區，總面積105平方公里，人口42萬。
慈谿

**慈谿**（原名並簡化字：**慈溪**）係中國浙江寧波一個縣級市，總面積1361平方公里，人口104萬。
寧海

**寧海**可以係：
*寧海 (浙江)，中國浙江寧波一縣
*寧海 (寧順)，越南寧順一縣
南湖

**南湖**可以係：
*南湖區，中國浙江嘉興一個市轄區
*南湖街道，多處
*南湖鎮，多處
*南湖鄉，多處
臨海

**臨海**係中國浙江台州一個縣級市，總面積4022平方公里，人口108萬。

## 行政區劃

分區： 

* 古城街道
* 大陽街道
* 江南街道
* 大田分區
* 邵家渡街道

城鎮

* 巽橋（汛橋鎮）
* 東城（東塍鎮）
* 小志（小芝鎮）
* 桃竹（桃渚鎮）
* 上盤（上盤鎮）
* 杜橋（杜橋鎮）
* 永泉（涌泉鎮）
* 尤溪（尤溪鎮）
* 河頭（河頭鎮）
* 延江（沿江鎮）
* 國倉（括倉鎮）
* 永豐（永豐鎮）
* 惠西（匯溪鎮）
* 白水陽（白水洋鎮）
雲和

**雲和**係中國浙江西南部，喺麗水市中部。呢個縣由東邊到西邊有38公里闊，南到北有47公里長，總面積984平方公里，人口12萬。

## 歷史
呢個縣喺明景泰三年（公元1452年）建立，抗日戰爭嗰陣係浙江省政府嘅辦公室所在地，係浙江省人民政府授予嘅「革命老根據地縣」之一，1992年成為浙江省對外開放縣。
上虞區

**上虞區**係中國浙江紹興一個市轄區，總面積1428平方公里，人口78萬。

上虞位於錢塘江南岸，總面積1362平方公里，錢塘江岸線16公里。上虞區現轄7個街道，10個鄉鎮，3個鄉。全區279個行政村，84個城鎮社區居委會。2022年全區總戶數26.66萬戶，戶籍人口71.42萬人。

## 歷史
上虞個名來自虞舜。據《太康地記》記載：“舜避丹朱於此，故以名縣。百官從之，故縣北有百官橋。亦云舜與諸侯會事迄，因相娛樂，故曰上娛（娛通虞）。”秦王政二十五年（前222年）設做縣，隸屬於會稽郡。1992年上虞撤縣設市。2013年 撤市設區，成為紹興市上虞區。

## 參考
*上虞區人民政府官網
莊子

**莊子**（，），即係**莊周**，係中國戰國時期道家嘅代表人物，同老子合稱「老莊」。
菲臘·菲臘士

（；），原名係（），係一位美國歌手同埋作曲家。喺2012年5月23號嘅美國偶像節目得獎。

## 出面網頁
* Phillip Phillips American Idol
* Phillip Phillips Internet Movie Database
毛適斯·馬龍

**毛適斯·馬龍**（，；），香港傳媒跟北話譯**摩西·馬龍**，係美國嘅籃球員兼NBA名宿，美國維珍尼亞州彼得斯堡人，1974年加入美國籃球聯賽，先後喺好多支球隊效力，直到1995年退役。喺1982～1983賽季嘅NBA帶過費城76人攞過總冠軍，重攞埋總決賽MVP。

喺1978至1979年球季入面，馬龍破咗聯盟嘅紀錄，成為「單季最多進攻籃板」（587個）同埋「單季每場平均籃板最高」（7.2個）嘅球員。而喺1982年2月11號對西雅圖超音速嘅比賽入面，馬龍就成為「單場最多進攻籃板」（21個）嘅球員。三項紀錄至2015至2016年球季季尾都未畀人打破。佢亦係NBA史上攞最多進攻籃板嘅球員（6731個）。

毛適斯·馬龍喺2015年9月13號晚黑瞓覺時，因心臟病發死咗，終年60歲。

## 註

## 出面網頁

* Moses Malone NBA & ABA Stats Basketball-Reference.com
* Malone's Biography official NBA site
* 

類:美國籃球員
1900年奧林匹克運動會

**1900年奧林匹克運動會**係第2屆現代奧林匹克運動會，1900年5月14號到10月28號喺法國巴黎搞。

## 背景
1900年奧運會，係作為1900年世界博覽會嘅一部分而舉行。顧拜旦認為：咁樣做能夠令到公眾關注奧運會。

此外，為咗組織呢屆奧運會，設立咗一個管理日常運動員嘅委員會。

## 焦點
*佢亦係第一次接受女性參加奧運。
*英國女子網球手莎樂谷芭（Charlotte Cooper）贏咗網球女單比賽，成為頭一位獲得現代奧運會冠軍嘅女子選手。
1904年奧林匹克運動會

**1904年奧林匹克運動會**係第3屆現代奧林匹克運動會，1904年7月1號到11月23號喺美國聖路易斯搞。

佢既係從1896年開辦夏季奧運會有史以嚟，經歷舉辦時間最長嘅奧運會，從開幕到閉幕足足用咗146日；又係規模最細嘅奧運會，淨得12個國家夾埋625個運動員參加，其中美國代表團霸咗85.28%。
1908年奧林匹克運動會

**1908年奧林匹克運動會**係第4屆現代奧林匹克運動會，1908年4月27號到10月31號喺英國倫敦搞。
1912年奧林匹克運動會

**1912年奧林匹克運動會**，係第5屆現代奧林匹克運動會，1912年5月5號到7月27號喺瑞典斯德哥爾摩搞。

呢屆奧運會一共有28個國家參與，當中5個國家首次參加，包括埃及、冰島、葡萄牙、塞爾維亞、日本。

## 賽事焦點
*由於酷熱天氣嘅影響，葡萄牙運動員法蘭斯高·拉薩諾喺呢屆奧運會嘅馬拉松比賽入面瓜老襯，與此同時，日本長跑好手金栗四三亦喺呢場比賽半途而廢，54年後先完成比賽。
*美國運動員占科比（Jim Thorpe）喺男子田徑嘅兩項個人全能比賽（分別係五項全能同埋十項全能）中攞晒金牌，但之後畀傳媒篤灰，話佢喺「半職業性棒球賽」嗰陣時搵外快，違反咗全職運動員守則，而被褫奪金牌同埋所有運動紀錄，直到1982年（占科比喺1953年瓜老襯，當時佢已經死咗29年）先至平反昭雪。
1920年奧林匹克運動會

**1920年奧林匹克運動會**係第7屆現代奧林匹克運動會，1920年4月20號到9月12號喺比利時弗蘭芒大區安特衛普搞。

呢屆奧運亦係啱喺一戰結束後無耐且喺西班牙流感全球大流行期間舉辦。

## 背景
安特衛普係响1919年4月被確定為呢屆奧運會嘅東道主，剩低兩個競爭對手係荷蘭嘅阿姆斯特丹同埋法國嘅里昂。

德國、奧地利、匈牙利、保加利亞同埋土耳其因為喺一戰入面做咗同盟國成員，而被禁止參加呢屆奧運會。

## 焦點
*呢屆奧運會開幕禮入面，頭一次加入運動員宣讀奧林匹克誓詞嘅儀式，之後幾屆奧運會（無論係夏季奧運會、冬季奧運會，抑或係夏季青年奧運會、冬季青年奧運會）開幕禮都有宣誓環節。
*呢屆奧運會嘅帆船運動比賽大多數喺奧斯坦德搞，但係部分決賽場次就擺喺荷蘭嘅阿姆斯特丹搞。

## 參考資料
1924年夏季奧林匹克運動會

**1924年夏季奧林匹克運動會**係第8屆現代奧林匹克運動會，1924年5月4號到7月27號喺法國巴黎搞。
1928年夏季奧林匹克運動會

**1928年夏季奧林匹克運動會**係第9屆現代奧林匹克運動會，1928年7月28號到8月12號喺荷蘭阿姆斯特丹搞。
1932年夏季奧林匹克運動會

**1932年夏季奧林匹克運動會**係第10屆現代奧林匹克運動會，1932年7月30號到8月14號喺美國洛杉磯搞。
1936年夏季奧林匹克運動會

**1936年夏季奧林匹克運動會**係第11屆現代奧林匹克運動會，1936年8月1號到8月16號喺納粹德國柏林搞。

呢屆奧運會，一共有49個國家同埋地區代表團參加，當中阿富汗、百慕達、玻利維亞、哥斯達黎加、列支敦士登同埋秘魯都係頭一次派出運動員參加奧運會。

## 焦點
*1932年，國際奧委會將1936年奧運會主辦地定喺柏林，嗰陣時希特拉嘅納粹黨重未執政，兼且反對奧運會，宣稱「奧運會係猶太人同埋和平主義者玩嘅花臣，德國選手同黑人同場競技，有損日耳曼民族嘅尊嚴。」國際奧委會成立代表團，前往柏林調查呢個城市係咪符合舉辦奧運會嘅條件；調查團去到德國嗰陣時，啱啱趕上1933年納粹黨上台，希特拉前倨後恭，重宣佈「全力支援奧運會」。因為咁，希特拉下令政府撥款二千萬德國馬克資助柏林奧運，喺柏林起一座可以容納十萬人嘅柏林奧林匹克運動場。政府要求藝術家喺體育宣傳畫入面，展現雅利安人種嘅發達肌肉同英雄咁嘅力量，強調「雅利安人種優越論」，柏林奧運成為咗希特拉同埋納粹黨宣傳佢哋政治主張嘅舞台。1954年，國際奧委會專門發表聲明，就當年嘅錯誤選擇向公眾道歉。
**根據西德奧委會主席威利杜馬（Willi Daume）嘅回憶，佢永遠記得响帝國總理府舉行嘅盛大慶功會上希特拉嘅演講：「去到1940年，奧運會就喺東京舉行，我哋要用我哋嘅飛艇將數以千計嘅德國觀眾同埋體育迷送去畀你哋捧場。然後由1944年之後，奧運會將會永遠喺柏林舉行。」
*點燃奧運聖火由呢屆開始被寫入奧運會規定，成為開幕儀式之一，之後，呢項奧運聖火接力就成為咗奧運傳統習慣。
*美國黑人選手謝斯奧雲斯响呢屆奧運贏咗4面金牌（100米以10秒3奪冠、跳遠以8米06摘金、200米以20秒7折桂、4×100米接力同隊友合力以39秒8加冕），令呢位黑人選手以傑出嘅運動才能，喺全世界面前粉碎咗「雅利安人種優越論」。
*韓國（時值朝鮮日治時期）運動員孫基禎响馬拉松項目取得金牌，成為頭一位贏得奧運金牌嘅韓國人。不過，孫基禎只能代表日本參賽，頒獎儀式上升日本旗、演奏《君之代》國歌。
*萊芬斯坦拍咗一套記錄柏林奧運嘅電影《奧林匹亞》（Olympia）。對於呢套戲係咪應該同佢較早拍嘅納粹黨集會紀錄片《意志勝利》一樣，歸類做納粹宣傳影片有好多拗撬。呢套戲獲得1938年威尼斯電影節最佳影片獎。
*原本預定1940年（配合日本皇紀2600年），由日本東京同札幌分別舉辦夏季同埋冬季奧運，但係因為侵華戰爭擴大同埋日本軍部反對，喺1938年日本政府交還主辦權，1944年亦因二戰冇得搞，令到柏林奧運成為1945年二戰打完之前嘅最後一屆奧運會。
*被懷疑可能係最早使用禁藥嘅奧運會，因為運動禁藥類固醇類响1935年由德國人發現。
1948年夏季奧林匹克運動會

**1948年夏季奧林匹克運動會**，係第14屆現代奧林匹克運動會，1948年7月29號到8月14號喺英國倫敦搞，呢屆係奧運史上頭一個有電視、電台直播嘅夏季奧運會，呢屆奧運會嘅各項賽事，都係由英國廣播公司負責直播過程，同埋試行用彩色直播。

呢屆係二次大戰結束之後嘅頭一屆夏季奧運會，一共有59個國家同埋地區代表團參加咗呢屆奧運會。當中14個國家同地區代表團首次參加，包括：圭亞那、緬甸、斯里蘭卡、伊朗、伊拉克、牙買加、南韓、黎巴嫩、巴基斯坦、波多黎各、星加坡、敘利亞、千里達同埋委內瑞拉。

西班牙亦被邀請參與呢屆奧運，呢個國家自從响1932年闊別奧運會16年後，第一次喺於二戰後蒲頭（由於西班牙內戰嘅關係，西班牙並冇參加1936年夏季奧林匹克運動會），但係德國（納粹德國）同埋日本（大日本帝國）呢兩個前軸心國就因為發動二次大戰，而唔畀參加。意大利王國其實亦係軸心國之一，但因為喺1943年9月投降，由國王域陀艾曼紐三世領導嘅新政府加入同盟國，同埋令到美國等盟軍唔追究意大利，因此意大利亦破例獲邀派員參與呢屆奧運會。蘇聯原本亦獲邀參與，之但係為咗唔想同美國運動員惡性競爭，亦都缺席呢屆奧運會，直到1952年舉行嘅赫爾辛基夏季奧運會先至蒲頭。
1960年夏季奧林匹克運動會

**1960年夏季奧林匹克運動會**係第17屆現代奧林匹克運動會，1960年8月25號到9月11號喺意大利羅馬搞。

呢屆奧運會，一共有84個國家同地區參加，其中聖馬連奴、摩洛哥、蘇丹共和國、突尼西亞同埋蘇里南都係第一次派代表團參加奧運會，但係蘇里南田徑選手Wim Esajas錯過咗男子800米跑嘅預賽，因此參賽國家同地區數目其實係83個。

牙買加同埋千里達兩個國家嘅運動員就組成咗西印度群島聯邦代表團，羅德西亞代表團就由贊比亞、馬拉維、津巴布韋選手組成。

## 賽事焦點
*中華民國田徑運動員楊傳廣喺男子田徑比賽嘅十項全能輸畀美國代表拉菲爾莊遜，攞到銀牌，成為現代奧運史上頭一位獲得奧運會獎牌嘅唐人。

類:羅馬
1956年夏季奧林匹克運動會

**1956年夏季奧林匹克運動會**係第16屆現代奧林匹克運動會，1956年11月22號到12月8號喺澳洲墨爾本搞；由於牲口入境檢疫問題嘅關係，呢屆奧運會嘅馬術比賽改咗喺瑞典嘅斯德哥爾摩搞，日期係6月11號到6月17號。

呢屆奧運會，一共有72個國家同埋地區嘅代表團參加，當中埃塞俄比亞、斐濟、肯尼亞、利比利亞、馬來亞聯合邦、北婆羅洲、烏干達、柬埔寨都係第一次派代表團參加奧運會。另外，有5個國家代表團淨係參加响斯德哥爾摩舉行嘅奧運馬術比賽，包括柬埔寨、埃及（之後因為忙於應付蘇彝士運河危機）、西班牙、荷蘭、瑞士（因為佢哋抗議蘇聯入侵匈牙利，而冇派選手去墨爾本）。

## 背景
呢個係奧運史上，第一次响澳洲舉辦嘅奧運會，同時亦係第一次喺南半球同埋大洋洲國家舉辦。由於墨爾本係南半球嘅溫帶地區，喺7至9月嗰陣重係冬季，天氣寒冷。因此嗰次奧運會亦改至南半球嘅初夏，即係11至12月期間舉行，亦係奧運史最遲開幕嘅夏季奧運會。

## 賽事焦點
*喺12月6號舉行嘅水球決賽，分別由匈牙利男子水球隊同埋蘇聯男子水球隊爭冠，雙方比賽中多位球員大打出手，搞到成面都係血，呢場比賽最後匈牙利隊贏蘇聯隊4比0，贏得金牌，賽後媒體因影到匈牙利水球員沙度·艾榮（Zádor Ervin）喺賽後右眼角流血嘅場景，叫做「水中血戰」。
*中華民國呢屆以「福爾摩沙—中國」嘅名義參賽。9月14號，中國國民黨中央委員會副秘書長鄧傳楷擔任第16屆夏季奧運會嘅中華民國代表團團長，率團响10月18號飛抵澳洲墨爾本，29號抵達悉尼奧運會新村，奧運會第一次响歐美以外嘅其他洲舉行。
*二次大戰後，德國分裂為東德、西德。由於東德奧委會比西德遲申請入會，因此1955年嘅國際奧委會喺巴黎召開大會，向東德提出聲明：「如果1956年墨爾本奧運裏面，東西德能夠合組代表隊參賽，東德奧委會就可以入會。」正因為咁，東西德分裂嘅兩個國家首度合組為一個代表團參賽，叫做「德國聯隊」，代表團國歌以貝多芬嘅「第九號交響曲」當中嘅「歡樂頌」代替，國旗以德國旗中央畫上奧運五環代替。
*中華人民共和國同埋中華民國一樣亦有會籍問題，1952年喺挪威奧斯陸舉行嘅國際奧委會大會上，台海問題成為討論嘅焦點；1954年喺雅典經由國際奧委會嘅投票表決，認定「北京嘅中國奧委會（中華全國體育總會）係代表中國唯一嘅正式奧林匹克運動機構」，但係國際奧委會主席布倫達治同時講到明：「除咗承認北京嘅中華全國體育總會，亦都承認喺台北設有國際奧委會分部嘅中華全國體育協進會嘅資格」。之但係，1954年先至被國際奧委會認可正式加入會員嘅中華人民共和國，喺呢屆奧運前唔允許中華民國使用國旗、國歌、國號參加奧運，但喺墨爾本奧運嘅選手村入面，仍然升起青天白日滿地紅旗，呢種舉動激嬲北京當局，搞到中華人民共和國宣佈退出呢屆奧運，直到1984年先至再次亮相夏季奧運會。
*蘇聯體操皇后拉迪妮娜响呢屆奧運，為蘇聯贏得4面金牌（女子團體、女子個人全能、女子跳馬、女子自由體操）。

類:澳洲運動
類:墨爾本
1972年夏季奧林匹克運動會

**1972年夏季奧林匹克運動會**係第20屆現代奧林匹克運動會，1972年8月26號到9月10號喺西德慕尼黑搞。

呢屆奧運會，一共有121個國家同埋地區代表團參加，其中11個國家係頭一次派出運動員參加，包括：阿爾巴尼亞、貝寧、加蓬、北韓、萊索托、馬拉維、沙地阿拉伯、索馬里、斯威士蘭、多哥、布基納法索。

雖然運動會原定9月8號閉幕，但就快收爐前爆出震驚全球嘅慕尼黑慘案，事發後，慕尼克奧組委宣佈停比賽兩日，閉幕日子亦因為咁，而褪遲兩日。

## 賽事焦點
*美國游水運動選手史畢茲攞到7面金牌，重打破7個世界紀錄。
*時年16歲嘅西德女子跳高選手烏里姬·美法特贏得金牌，係奧運史上最後生嘅個人項目金牌得主，12年後（1984年）又贏得一面金牌，成為年紀最大嘅跳高項目金牌得主。
*由於中華民國响1971年退出聯合國，逐漸冇晒大部份邦交國同埋國際組織會籍，呢屆係蔣介石政權最後一次以中華民國嘅國號、國旗、國歌參加夏季奧運。1976年滿地可奧運，中華民國因為東道主加拿大政府要求用「台灣」嘅名義參賽，禁止使用原有嘅青天白日滿地紅旗同埋國號，索性退出嗰屆奧運會，直到1984年，以中華台北嘅名義重返奧運會。

類:1972年夏季奧林匹克運動會
1976年夏季奧林匹克運動會

**1976年夏季奧林匹克運動會**係第21屆現代奧林匹克運動會，1976年7月17號到8月1號喺加拿大滿地可搞。

## 賽事焦點
*為咗抗議曾經率領十五人欖球國家隊訪問種族主義南非共和國嘅紐西蘭代表團參加呢屆奧運會，剛果人民共和國嘅體育官員Jean-Claude Ganga率領30個非洲國家聯合杯葛呢屆夏季奧運會，包括阿爾及利亞、貝寧人民共和國、喀麥隆、中非共和國、乍得、剛果人民共和國、埃及、埃塞俄比亞、加蓬、岡比亞、加納、肯尼亞、萊索托、利比亞、馬達加斯加、馬拉維、馬里、摩洛哥、尼日爾、尼日利亞、索馬里、蘇丹共和國、斯威士蘭、坦桑尼亞、多哥、突尼西亞、烏干達、上伏塔、扎伊爾同埋贊比亞（但係，埃及、喀麥隆、摩洛哥、突尼西亞嘅代表團退出奧運會之前，有部分選手參加咗7月18號到7月20號嘅部分比賽），反而塞內加爾、象牙海岸就冇參與杯葛行動，照樣派代表團參加。
*時任加拿大總理皮耶·杜魯多要求中華民國代表團以「台灣」隊名義參賽，畀中華民國政府（當時嘅中華民國總統嚴家淦、行政院院長蔣經國）拒絕咗，响溝通無效之後，中華民國代表團响7月16號宣佈退出呢屆夏季奧運會。
*除咗非洲30國同埋中華民國之外，另外亦有9個國家缺席呢屆夏季奧運會，包括阿爾巴尼亞、阿富汗、緬甸、柬埔寨、敘利亞、伊拉克、斯里蘭卡、圭亞那同埋薩爾瓦多。
*喺1972年嘅慕尼黑慘案後，呢屆奧運會嘅警衛高度加強。
*游水比賽嘅成績出色，响26個項目中，一共刷新咗25個奧運會紀錄同埋21項世界紀錄。
*年僅14歲嘅羅馬尼亞體操選手歌曼妮芝响體操比賽中，合共攞到7個滿分10分，重贏得3個金牌。
*德國西洋劍手湯馬士巴哈有份代表聯邦德國攞到男子花劍團體冠軍，之後响2013年當選國際奧委會主席。
*籃球、手球同埋扒艇嘅女子項目進入奧運會。
*為咗保護運動員嘅身體健康，推舉唔再成為奧運舉重項目。
*奧運聖火以人造衛星由希臘雅典「傳送」到加拿大首都渥太華，再由渥太華以接力跑形式去到呢屆奧運會主辦城市滿地可，响開幕禮當日抵達滿地可奧林匹克體育場，呢種以現代科技傳遞聖火嘅方式引起爭議，由1980莫斯科奧運開始，又回復番傳統嘅奧運聖火接力跑活動。
*呢屆奧運聖火曾經响開幕禮後幾日（當日係7月27號）嘅一場暴雨中被雨水淋熄咗，一位工作人員以打火機重新點燃火種。後來大會撲熄呢團火種，並以聖火嘅備份火種重新點燃聖火。
*加拿大作為呢屆奧運會嘅東道主，最終只係獲得5個銀牌同埋6個銅牌嘅成績，成為夏季奧運會有史以嚟唯一一個攞唔到金牌嘅東道主。
*因奧運場館使得太多錢起，所以加拿大政府出現經費短缺而向市民收取「奧運稅」。
1984年夏季奧林匹克運動會

**1984年夏季奧林匹克運動會**係第23屆現代奧林匹克運動會，1984年7月28號到8月12號喺美國洛杉磯搞。

## 賽事焦點
*1984年5月8號，由於蘇聯以「顧及選手安全」同埋「反對奧運會商業化」為理由，宣布缺席呢屆夏季奧運會，結果呢屆奧運畀19個國家（當中包括7個東歐社會主義國家：蘇聯、東德、捷克斯洛伐克、匈牙利人民共和國、保加利亞人民共和國、波蘭人民共和國、阿爾巴尼亞社會主義人民共和國，同埋第二世界成員國：古巴、也門民主人民共和國、伊朗、阿富汗民主共和國、蒙古人民共和國、北韓、老撾、越南、埃塞俄比亞、安哥拉、利比亞、布基納法索）抵制（之但係，布基納法索、伊朗、利比亞同埋阿爾巴尼亞係自願杯葛1984年奧運會嘅），作為對以美國為首嘅資本主義列國杯葛上一屆奧運嘅回應。（第二世界國家裡面，中華人民共和國、羅馬尼亞社會主義共和國、南斯拉夫社會主義聯邦共和國、索馬里民主共和國、貝寧人民共和國、剛果人民共和國同埋莫三鼻給人民共和國參加，呢啲國家同蘇聯關係唔係咁好）
*中華人民共和國自1952年部分參加之後，呢屆終於可以全程參加夏季奧運會，而且，許海峰喺男子50米手槍慢射比賽入面打贏瑞典選手，重做埋中國史上頭一位奧運冠軍。
*中華民國重返闊別咗三屆（1952、1976同埋1980年）嘅夏季奧運，第一次以「中華台北」嘅名義參加夏季奧運會。
*喺開幕典禮裏面，中華人民共和國代表團同埋中華台北代表團入場時，背景音樂同樣係中國人民解放軍軍歌《三大紀律八項注意》（呢個旋律，中華台北方面叫做《國民革命軍軍歌》）。
*喺男子60公斤級舉重比賽裡面，嚟自中國大陸同埋中華台北嘅選手（陳偉強同埋蔡溫義）分別攞到金牌同埋銅牌。
*中國男子體操選手李寧攞到自由體操、鞍馬同埋吊環三項單項金牌，成為到目前為止，中國選手喺單屆奧運會入面攞到金牌數目最多嘅運動員（喺2008北京奧運裏面，中國選手鄒凱追平咗佢嘅三金記錄）。
*美國嘅田徑運動員卡爾·劉易斯攞到男子100米、男子200米（刷新奧運會記錄）、男子跳遠同埋男子4乘100米接力跑（刷新世界記錄）4面金牌。
*美國嘅女子體操運動員瑪莉·盧·雷頓打破咗東歐列強壟斷女子體操個人全能金牌嘅局面。
*來自摩洛哥嘅納華爾·阿勒·慕達華基（Nawal El Moutawakel）贏得女子400米跨欄金牌，成為咗穆斯林國家同埋非洲國家裏面，第一個喺奧運會攞到金牌嘅女運動員。
*女子馬拉松、韻律體操同埋韻律泳首次成為奧運會項目，網球同埋棒球做咗表演項目。
1964年夏季奧林匹克運動會

**1964年夏季奧林匹克運動會**係第18屆現代奧林匹克運動會，1964年10月10號到10月24號喺日本東京搞。

## 背景
對於二次大戰之後經歷現代化過程嘅日本人嚟講，1964年嘅東京奧運意義真係好大。之前東京曾經計劃承辦1940年奧運會，但係因為發動侵華戰爭搞到當時嘅國際關係惡劣而流產。

太平洋戰爭打完之後，作為主要戰敗國之一嘅日本嘅地位更一敗塗地。1964年，東京終於成功申辦奧運會，對比下成為咗日本重拾自信嘅改革象徵，係經濟急速恢復、轉型和平政治嘅重要國家記憶，因此後尾日本人對於奧運會嘅申辦有住零舍特殊嘅感情。所以東京後尾响2020年又再次申辦夏季奧林匹克運動會，從而成為亞洲第一個兩次主辦夏季奧運會嘅城市同國家（由於2020年武肺大爆發嘅關係，2020年夏季奧林匹克運動會已被褪後到2021年）。

呢屆奧運一共有94個國家地區派出代表團參賽，當中有16個國家第一次派代表團參加夏季奧運，包括阿爾及利亞、喀麥隆、乍得、剛果共和國、象牙海岸、多明尼加共和國、利比亞、馬達加斯加、馬來西亞、馬里、蒙古人民共和國、尼泊爾、尼日爾、贊比亞、塞內加爾、坦桑尼亞，但係利比亞代表隊响奧運開幕禮後退出賽事，因此參賽國家同地區數目其實係93個。

## 賽事焦點
*南非共和國因為大搞種族隔離政策，亦喺呢屆奧運會開始被禁止參賽，直到1992年，當南非政府廢除隔離政策之後，先至獲國際奧委會批准，喺1992年巴塞羅拿奧運會當中亮相。
*印尼因為力撐中華人民共和國，反對中華民國參加1962年雅加達亞運，而畀國際奧委會暫停會籍，因為咁，印尼拒絕參加呢屆奧運會，直到1968年墨西哥城奧運會先至再次派隊參加（嗰陣時蘇哈托已經上台）。
*北韓原本亦有份參與呢屆奧運會，但係有部分北韓選手曾經參加1963年嘅新興力量運動會（當時，國際奧委會阿頭布倫達治認為，新興力量運動會係「政治干預體育運動」嘅舉動），搞到國際體育組織處罰曾經參加呢項運動會嘅北韓選手，搞到一啲北韓選手攞唔到奧運資格，於是响1964年10月8號，北韓宣告全體運動員退出比賽以示抗議，直到8年之後嘅慕尼黑夏季奧運會先至蒲頭。
*柔道同排球項目喺呢屆奧運會，正式加入奧運項目大家庭。
1968年夏季奧林匹克運動會

**1968年夏季奧林匹克運動會**係第19屆現代奧林匹克運動會，1968年10月12號到10月27號喺墨西哥墨西哥城搞。

呢屆奧運會一共有112個國家同埋地區代表團參加，當中有12個國家、地區頭一次派代表團參加奧運會，包括巴巴多斯、伯利茲、中非共和國、剛果民主共和國、薩爾瓦多、畿內亞、洪都拉斯、科威特、尼加拉瓜、巴拉圭、塞拉利昂、美屬處女羣島。

## 賽事焦點
*由呢屆夏季奧運會開始，民主德國、聯邦德國各自派出選手代表團參加，直到1988年。
*呢屆奧運會入面，中華民國以「台灣」嘅名義參賽，女子田徑選手紀政响女子80米跨欄項目贏得銅牌，成為現代奧運史上頭一位獲得奧運會獎牌嘅中國女子選手，而紀政亦畀國際傳媒贏得「飛躍羚羊」、「黃色閃電」嘅外號。
*喺田徑項目男子200米賽跑嘅頒獎禮中，兩位獎牌得主：非裔美國人湯美史密夫（金牌得主）同埋莊卡路士（銅牌得主）喺升國旗奏國歌嗰陣，舉起咗佢哋佩戴嘅黑手襪，象徵對黑色力量嘅支持，而旁邊嘅澳洲白人選手彼得諾曼雖然冇參與舉手，但都戴住象徵公平正義嘅奧運人權勳章表示支持。為咗表示懲罰，國際奧委會因此成世褫奪兩名美國黑人參加奧運會嘅資格，而彼得諾曼返到去澳洲後亦遭到封殺，同奧運無緣。到咗1996年，國際奧委會終於承認對當年兩位美國黑人嘅懲罰係唔啱嘅，並且認錯，重同時邀請已經51歲嘅湯美史密夫參加亞特蘭大奧運聖火嘅榮譽接力跑。而到咗2012年，澳洲奧林匹克委員會先至向當時已經瓜老襯嘅彼得諾曼致歉，並且感謝佢响種族平等上嘅卓越貢獻同埋付出。
*呢屆夏季奧運會係奧運開辦72年嚟，第一次用彩色電視技術向全球轉播。
1996年夏季奧林匹克運動會

**1996年夏季奧林匹克運動會**係第26屆現代奧林匹克運動會，1996年7月19號到8月4號喺美國亞特蘭大搞。

## 背景
亞特蘭大係喺1990年國際奧委會東京會議嘅投票中，擊敗雅典、貝爾格萊德、曼徹斯特、墨爾本同埋多倫多而成為主辦城市嘅。

由於1996年係現代奧運會嘅百年華誕，再加上美國响1994上半年舉行1994年FIFA世界盃足球大賽，好多人認為國際奧委會應該將主辦權交畀奧運會嘅發源地——希臘雅典，但係奧委會最後嘅投票結果就決定由亞特蘭大主辦，主要原因係：希臘嘅體育場館設施達唔到理想嘅標準。

好多人認為呢次奧運會係1990年代幾次奧運會中，最失敗嘅一次。交通問題突出，重過度商業化，好多人埋怨周街都係廣告。

另外，响7月27號（奧運會舉行期間）發生嘅亞特蘭大奧林匹克百年公園爆炸案，111人受傷，1人瓜老襯。喺國際奧委會主席薩馬蘭奇嘅閉幕演說中，佢第一次冇將呢屆奧運會形容為「有史以嚟最好嘅一屆奧運會」。

## 賽事焦點
*英屬香港係最後一次以「香港」同埋「Hong Kong」名義出席奧林匹克運動會，滑浪風帆選手李麗珊贏到香港史上首面奧運金牌。
*美國跑手米高莊遜贏到男子200米同400米兩個項目嘅金牌，並以19.32秒成績刷新男子200米世界記錄。
*土耳其選手蘇利曼諾古（Naim Suleymanoglu）成為第一個獲得3個奧運金牌嘅舉重選手。
*壘球、沙灘排球、山地單車同埋女子足球首次成為奧運會比賽項目。
*有5名運動員被發現食咗運動禁藥。
2000年夏季奧林匹克運動會

**2000年夏季奧林匹克運動會**係第27屆現代奧林匹克運動會，2000年9月15號到10月1號喺澳洲雪梨搞。

## 賽事焦點
*呢屆奧運會係香港自九七回歸以嚟，第一次以「中國香港」嘅名義出席奧運會。
*喺開幕禮嘅選手入場儀式裡面，南韓、北韓兩個代表團高舉朝鮮半島旗手拖手入場。
*澳洲原居民嘉芙費曼喺開幕禮入面，點燃奧運聖火。
*女子舉重、女子水球、雙人跳水、三項鐵人、跆拳道正式加入奧運比賽項目。
*中國大陸虛報體操選手董芳霄已經達到咗最低嘅參賽年齡十六歲，但實際上得嗰十四歲。2010年4月28號，國際奧委會取消中國女子體操隊嘅女子體操團體賽嘅銅牌，中國奧委會表示接受制裁。
*美國女田徑選手瑪莉安鍾絲原本喺奧運會田徑比賽中攞到三面金牌、兩面銅牌，但當佢响2007年10月頭，承認曾經响賽前服用類固醇後，就宣布退還有關獎牌同埋收山。
*呢屆係20世紀所舉行嘅最後一屆奧運會。
2004年夏季奧林匹克運動會

**2004年夏季奧林匹克運動會**係第28屆現代奧林匹克運動會，2004年8月13號到8月29號喺希臘雅典搞。

## 賽事焦點
*2004年8月21號，香港乒乓波選手高禮澤、李靜响乒乓波男子雙打比賽攞到銀牌，係九七回歸之後，香港體育代表團嘅頭一面奧運獎牌。
*2004年8月26號，中華台北代表團實現奧運金牌「零的突破」：陳詩欣、朱木炎先後响跆拳道女子49公斤級、男子58公斤級奪冠。
*2004年8月28號，阿根廷足球代表隊派出咗沙維奧拿、迪維斯等人做主力，順利贏得奧運會足球比賽男子組金牌，而迪維斯更以8個入波捧走當屆奧運會嘅男子足球比賽嘅神射手。
1992年夏季奧林匹克運動會

**1992年夏季奧林匹克運動會**係第25屆現代奧林匹克運動會，1992年7月25號到8月9號喺西班牙巴薩隆拿搞。

## 背景
呢屆奧運會係冷戰結束後嘅第一屆奧運會，同樣亦係繼1982年FIFA世界盃後，另一項西班牙主辦嘅盛事，參賽國家嘅格局發生咗好大嘅變化，蘇聯解體後，12個前加盟共和國以獨聯體嘅名義參賽，波羅的海三國（愛沙尼亞、拉脫維亞、立陶宛）再次以獨立身份參賽，南北也門、東西德國都係喺兩個國家分別統一後首次參賽，克羅地亞、斯洛文尼亞同埋波斯尼亞黑塞哥維那獨立後首次參賽，被制裁嘅南斯拉夫聯盟共和國，亦同馬其頓共和國派出咗運動員，以「獨立選手」嘅名義參賽，至於捷克斯洛伐克就係喺1993年解體之前最後一次參賽，甚至乎阿爾巴尼亞闊別20年後，呢屆亦再次出席。

20年嚟，國際奧委會嘅所有成員，除咗處於戰亂中嘅阿富汗、索馬里、柬埔寨、利比利亞，全部喺巴塞羅拿聚埋一齊。

## 賽事焦點
*本屆奧組委首次邀請50個國家嘅155名代表接力傳遞奧運聖火，由希臘嘅奧林匹亞採集嘅火種經過傳遞，最終抵達巴塞羅拿。
*喺開幕禮入面，西班牙殘奧會射箭比賽獎牌得主雷波洛用弓箭將火把射出，點燃奧運聖火。
*以往點燃聖火嘅同時，亦都會將白鴿放生，寓意和平，但上屆（1988年）點燃奧運聖火嗰陣時，有好多白鴿被燒死，國際奧委會喺本屆開幕禮開始，取消放白鴿嘅環節，以放氣球取代，同埋改喺晚上進行。
*奧運會頭一次批准職業球員參加籃球比賽，美國NBA派出嘅美國國家男子籃球隊（由米高佐敦、拉利布特、魔術手莊遜等人組成）輕鬆攞到奧運冠軍。
*南非共和國自1960年以嚟首次被解除制裁，重返闊別32年嘅夏季奧運會賽場。
*响女子10000米賽跑入面，嚟自埃塞俄比亞嘅黑人女跑手狄娜度·圖魯（Derartu Tulu）同埋嚟自南非共和國嘅白人女跑手艾蘭娜·美婭（Elana Meyer）喺過終點之後，手拖手一齊慶祝，象徵住非洲種族大團結。
*白俄羅斯嘅體操選手維他里·謝爾博（Vitaly Scherbo）一人攞晒6面金牌，創下喺單屆奧運會中贏得最多金牌嘅記錄。
*棒球頭一次成為正式奧運會項目，古巴奪得金牌，中華台北奪得銀牌。
*羽毛球同埋女子柔道亦都係首次成為奧運會項目。
*西班牙足球代表隊經歷咗1982年FIFA世界盃12強分組賽包艇之後，喺呢屆奧運會足球比賽，派出哥迪奧拿等人做主力，最後贏得金牌。
1916年奧林匹克運動會

**1916年奧林匹克運動會**係第6屆現代奧林匹克運動會，原定1916年喺德意志帝國柏林搞，但因第一次世界大戰喺1914年爆發而無搞。

## 睇埋
* 第一次世界大戰
2020年夏季奧林匹克運動會

**2020年夏季奧林匹克運動會**（，，），又叫第32屆現代奧林匹克運動會，喺日本東京舉行。係東京自1964年以嚟，相隔57年之後第二次舉辦奧運。

呢屆賽事原訂喺2020年7月24號至8月9號舉行，但係由於受到武肺全球大爆發影響，國際奧委會同日本政府決定延期舉行，喺2020年3月24號宣佈呢一屆奧運押後一年，喺2021年7月23號至8月8號舉行，但係個名仍然保留叫做「東京2020」。呢屆係史上第一次需要延期舉行嘅奧運會，亦係史上第一次喺單數年舉行嘅奧運會。

呢屆奧運會有206個代表團參加（包括205個國家、地區代表團同埋難民代表團），唯獨係北韓代表團冇派隊參加。

男子足球項目球員參賽年齡限制由23歲以下改為24歲以下，而三人籃球亦由呢屆開始加入奧運項目。

## 申辦過程
*2011年7月16號時任東京都知事石原慎太郎喺日本奧委會創立一百週年紀念會裏面宣佈申辦2020年奧運，改名做「復興奧運」；喺2011年12月13號嘅內閣會議裏面通過。
*2013年9月7號：國際奧委會喺當地時間下晝5點20分（UTC-3）喺阿根廷布宜諾斯艾利斯舉行嘅上決定由日本東京主辦。

## 運動員感染武漢肺炎事件
2021年6月19號，烏干達奧運代表團去到日本之後，其中一位成員被驗出對武漢病毒呈陽性，係東京奧運會代表團第一宗個案。

## 賽事焦點
*香港代表團攞到歷嚟最好嘅成績：1金2銀3銅，喺206個代表團入面，獎牌榜排名第49位，當中張家朗喺男子花劍個人賽打贏衛冕冠軍（意大利嘅丹尼爾加路素），成為咗九七回歸之後頭一位香港奧運冠軍。
*中華台北代表團攞到歷嚟最多獎牌落袋嘅成績：2金4銀6銅，只係喺獎牌榜名次部分，因各國競爭激烈而未能改寫記錄（仍然以2004雅典奧運嘅第31名係最佳，但係獎牌榜名列第34名，係史上第二佳嘅記錄）。
*巴西足球代表隊派出咗李察利臣等人嘅奧運代表隊，成功延續咗五年前（2016年）由尼馬等人創造嘅佳績，順利冧莊奧運會男子足球金牌。
*由呢屆開始，滑板運動、滑浪同埋運動爬石正式加入夏季奧運會運動項目大家庭，另外，日本作為呢屆奧運會主辦國，空手道、棒球、壘球就係呢屆夏季奧運會嘅期間限定運動項目。
*响206個參賽國同埋地區入便，一共有93個國家同地區登上獎牌榜，係歷嚟最多。

## 參考

## 睇埋
* 第32屆奧林匹克運動會同香港相關嘅活動事件
* 第32屆奧林匹克運動會同台灣相關嘅活動事件
* 第32屆奧林匹克運動會同中國大陸相關嘅活動事件

## 出面網頁

*
*香港01－東京奧運2020互動專頁
1940年夏季奧林匹克運動會

**1940年夏季奧林匹克運動會**，係第12屆現代奧林匹克運動會，原定1940年喺大日本帝國東京搞，但因為日本侵華戰事被褫奪主辦權，其後主辦權改咗畀芬蘭赫爾辛基，不過由於第二次世界大戰爆發，卒之都係無搞。
1988年夏季奧林匹克運動會

**1988年夏季奧林匹克運動會**係第24屆現代奧林匹克運動會，1988年9月17號到10月2號喺南韓漢城（今日嘅首爾）搞。

## 賽事焦點
*1936柏林奧運男子馬拉松項目冠軍孫基禎，以時任南韓體育協會（大韓體育會）會長嘅身份擔任火炬手，將火炬帶入開幕儀式會場。
*點燃奧運聖火嘅同時都會將白鴿放生，寓意和平，但係呢屆點燃聖火嗰陣，有啲啱啱放嘅白鴿飛咗上聖火台度，有好多白鴿被燒死，國際奧委會之後喺1992年嘅開幕禮開始，取消放白鴿嘅環節，以放汽球、煙花取代，同埋改喺夜晚舉行，呢屆亦因而成為最後一屆有「白鴿放生」環節嘅奧運開幕禮。
*南韓政府因為喺1986年7月到1988年11月（喺呢2年4個月期間）先後舉辦亞運會同埋奧運會嘅壓力，而實現民主化，由第五共和國成功過渡到第六共和國。
*南韓攞到主辦權之後，北韓要求以一半嘅比賽項目移到北韓境內舉行嘅方式合辦，但係南韓唔同意比賽項目响北韓舉行，兩國傾唔埋欄，北韓杯葛比賽，重搵埋特工金賢姬發動大韓航空858號班機空難，企圖影響奧運主辦。
*响連續三屆嘅抵制後，呢屆奧運會再度遭到咗七個國家嘅杯葛：北韓、古巴、阿爾巴尼亞、埃塞俄比亞、馬達加斯加、尼加拉瓜同埋塞舌爾（都係第二世界成員國，其中阿爾巴尼亞由1976年開始已經連續缺席四屆奧運會）。
*美國同埋蘇聯兩大陣營經歷八年嚟嘅互相杯葛後，第一次亦係最後一次同台出現，因為蘇聯已經响1991年尾隨住戈巴卓夫辭任蘇聯總統而解體。
*開幕禮中國代表團入場嘅時候，背景音樂係《歌唱祖國》（當時，中國、南韓並冇外交關係）。
*加拿大百米短跑運動員賓莊遜喺呢屆奧運會上刷新男子100米世界記錄，但喺事後被發現服用興奮劑，係奧運會歷史上最哄動嘅禁藥醜聞。
*來自東德嘅女子游泳運動員姬絲甸·奧圖連續攞到6面金牌（呢屆亦係民主德國喺東西德統一前嘅最後金牌），而美國游泳名將馬菲拜安迪亦都贏得5面金牌、1面銀牌、1面銅牌。
*美國田徑運動員姬菲芙贏得女子100米、女子200米同埋女子4乘100米接力3面金牌，重刷新女子200米世界記錄。
*蘇聯運動員華迪美·阿迪莫夫（Vladimir Artemov）喺男子體操比賽裡面，攞到4面金牌（包括男子體操團體、男子體操個人全能、男子單槓、男子雙槓）。羅馬尼亞嘅女子體操選手丹妮娜·施莉華絲（Daniela Silivaș）攞到3面金牌、2面銀牌、1面銅牌。
*乒乓波首次成為咗奧運會項目，中國大陸同埋南韓各領風騷，獲2面金牌（中國大陸有陳靜、韋晴光、陳龍燦，南韓就有梁英子、玄靜和、劉南奎）。
*網球喺闊別64年後重返奧運會，西德女子網球運動員施特菲嘉芙創下咗網球史上到目前為止唯一一次嘅年度金滿貫。
*兩名保加利亞舉重選手喺被查出食運動禁藥後被褫奪金牌，保加利亞舉重隊宣佈退出比賽。
*美國跳水運動員盧根尼斯喺男子3米彈板跳水、男子10米高台跳水成功冧莊，當中喺男子3米彈板跳水裡面，雖然喺3米板初賽中頭獎，血染泳池，但最後仍然喺3米板決賽打低兩名中國大陸選手譚良德、李德亮。

類:南韓運動
類:首爾
1940年冬季奧林匹克運動會

**1940年冬季奧林匹克運動會**係一場搞唔成嘅冬季奧林匹克運動會，原定1940年喺大日本帝國札幌搞，因第二次世界大戰而無搞。
1944年冬季奧林匹克運動會

**1944年冬季奧林匹克運動會**係一場搞唔成嘅冬季奧林匹克運動會，原定1944年喺意大利王國科爾蒂納丹佩佐搞，因第二次世界大戰而無搞。
1924年冬季奧林匹克運動會

**1924年冬季奧林匹克運動會**，係第1屆冬季奧林匹克運動會，1924年1月25號到2月4號喺法國白朗峰霞慕尼搞。
1936年冬季奧林匹克運動會

**1936年冬季奧林匹克運動會**係第4屆冬季奧林匹克運動會，1936年2月6號到2月16號喺納粹德國加爾米施-帕滕基興搞。
1948年冬季奧林匹克運動會

**1948年冬季奧林匹克運動會**係第5屆冬季奧林匹克運動會，1948年1月30號到2月8號喺瑞士聖莫里茨搞。
1952年冬季奧林匹克運動會

**1952年冬季奧林匹克運動會**係第6屆冬季奧林匹克運動會，1952年2月14號到2月25號喺挪威奧斯陸搞。
1956年冬季奧林匹克運動會

**1956年冬季奧林匹克運動會**係第7屆冬季奧林匹克運動會，1956年1月26號到2月5號喺意大利搞。
1960年冬季奧林匹克運動會

**1960年冬季奧林匹克運動會**係第8屆冬季奧林匹克運動會，1960年2月18號到2月28號喺美國太浩湖斯闊谷搞。
1964年冬季奧林匹克運動會

**1964年冬季奧林匹克運動會**係第9屆冬季奧林匹克運動會，1964年1月29號到2月9號喺奧地利燕斯布陸搞。
1928年冬季奧林匹克運動會

**1928年冬季奧林匹克運動會**係第2屆冬季奧林匹克運動會，1928年2月11號到2月19號喺瑞士聖莫里茨搞。
1932年冬季奧林匹克運動會

**1932年冬季奧林匹克運動會**係第3屆冬季奧林匹克運動會，1932年2月4號到2月15號喺美國普萊西德湖搞。
1972年冬季奧林匹克運動會

**1972年冬季奧林匹克運動會**係第11屆冬季奧林匹克運動會，1972年2月3號到2月13號喺日本札幌搞。
1968年冬季奧林匹克運動會

**1968年冬季奧林匹克運動會**，係第10屆冬季奧林匹克運動會，1968年2月6號到2月18號喺法國格勒諾勃搞。
1976年冬季奧林匹克運動會

**1976年冬季奧林匹克運動會**係第12屆冬季奧林匹克運動會，1976年2月4號到2月15號喺奧地利燕斯布陸搞。
1980年冬季奧林匹克運動會

**1980年冬季奧林匹克運動會**係第13屆冬季奧林匹克運動會，1980年2月14號到2月23號喺美國普萊西德湖搞。

呢屆冬季奧運會，係中華人民共和國重返國際奧委會之後，頭一次參加嘅冬季奧運會。
1984年冬季奧林匹克運動會

**1984年冬季奧林匹克運動會**係第14屆冬季奧林匹克運動會，1984年2月8號到2月19號喺南斯拉夫薩拉熱窩搞。

呢屆冬季奧運會，係奧運史上頭一次响社會主義國家搞嘅冬季奧運會，但呢屆冬奧會之後，隨住南斯拉夫解體，薩拉熱窩响波斯尼亞戰爭期間受盡毀滅性嘅打擊，完全唔同嘅係，呢屆冬奧會畀大部分人遺忘，直到30年後嘅索契冬奧先至有人醒起。
1994年冬季奧林匹克運動會

**1994年冬季奧林匹克運動會**係第17屆冬季奧林匹克運動會，1994年2月12號到2月27號喺挪威利勒哈默搞。
1998年冬季奧林匹克運動會

**1998年冬季奧林匹克運動會**係第18屆冬季奧林匹克運動會，1998年2月7號到2月22號喺日本長野搞。
2002年冬季奧林匹克運動會

**2002年冬季奧林匹克運動會**係第19屆冬季奧林匹克運動會，2002年2月8號到2月24號喺美國鹽湖城搞。
2006年冬季奧林匹克運動會

**2006年冬季奧林匹克運動會**係第20屆冬季奧林匹克運動會，2006年2月10號到2月26號喺意大利都靈搞。
2010年冬季奧林匹克運動會

**2010年冬季奧林匹克運動會**係第21屆冬季奧林匹克運動會，2010年2月12號到2月28號喺加拿大溫哥華搞，而部分項目就喺鄰近嘅威士拿舉行。

呢屆奧運會，係繼1976年夏季奧林匹克運動會同埋1988年冬季奧林匹克運動會後，加拿大第三次搞嘅奧運會，亦係卑詩省頭一次搞嘅奧運會，由史提芬·拿殊、卡翠奧娜莉美杜安、蘭茜格蓮、韋恩·格雷斯基負責點燃奧運聖火。

最終，東道主加拿大憑住冰球、冰壺、長雪橇等項目扒過挪威頭，以14金7銀5銅完成賽事，除咗成功登上獎牌榜首位外，亦做咗歷屆冬季奧運會中成績最好嘅東道主，德國同美國分別排第二、第三。

加拿大同時亦係歷屆冬季奧運會入面，單屆贏得最多金牌嘅國家（呢個紀錄之後喺2022年北京冬奧會，畀挪威打破咗），打破咗前蘇聯喺1976年燕斯布陸冬奧會創下嘅13金同埋挪威喺2002年鹽湖城冬奧會同樣創下嘅13金紀錄，亦一掃1976年滿地可奧運會同埋1988年卡加利冬奧會作為東道主但冇一面金牌落袋嘅窘境。

## 出面網頁
* Vancouver 2010 Winter Olympics | 2010 Olympic Videos, Photos, News（英文）
2022年冬季奧林匹克運動會

**2022年冬季奧林匹克運動會**，係第24屆冬季奧林匹克運動會，2022年2月4號到2月20號喺中華人民共和國北京搞。

## 申辦過程
2015年7月31號，喺馬來西亞首都吉隆坡舉行嘅第128屆國際奧委會全體會議入面，北京以44票比40票擊敗阿拉木圖，攞到呢屆冬季奧運會嘅主辦權，做咗奧運史頭一個成功申辦夏季奧運會、冬季奧運會嘅雙奧之城。

## 背景
呢次冬奧，除咗因為武肺疫情帶來唔穩定之外，西方世界列國亦因為中國侵犯香港泛民主派同新疆維吾爾族人嘅人權，出現咗一啲要求轉換場地（由阿拉木圖遞補主辦）或者杯葛嘅聲音。

呢屆冬奧總共有91個國家同地區代表團參加，之但係，北韓因為單方面缺席2020年夏季奧林匹克運動會，違反《奧林匹克憲章》，而喺2021年9月8號畀國際奧委會暫停會籍，因此北韓被禁止參加呢屆冬奧，2022年1月7號，北韓因疫情關係宣佈缺席北京冬奧。

至於五眼聯盟成員國方面，2021年12月6號，美國白宮宣佈唔會派官員出席2022年北京冬季奧運會，理由係中國鎮壓穆斯林少數民族群體同犯下其他侵犯人權嘅行為。紐西蘭同澳洲隨後同樣宣布唔派外交官出席北京冬奧。12月8號，英國同加拿大以中國人權狀況惡化為由，宣佈唔派官員參加北京冬奧。不過，佢哋同樣會派運動員代表團出席。

## 比賽項目
呢屆冬奧會舉行七個大項、十五個分項、109個比賽小項。比起上屆平昌冬奧會，呢屆冬奧新加入女子單人長雪橇、快速溜冰混合接力、混合團體跳臺滑雪、自由式滑雪男子同埋女子大跳臺、自由式滑雪混合團體空中技巧、單板滑雪混合團體障礙追逐。

*高山滑雪（11）
*冬季兩項（11）
*長雪橇（4）
*越野滑雪（12）
*冰壺（3）
*花式溜冰（5）
*自由式滑雪（13）
*冰球（2）
*短雪橇（4）
*北歐兩項（3）
*短道速度溜冰（9）
*俯式冰橇（2）
*跳臺滑雪（5）
*單板滑雪（11）
*速度溜冰（14）

## 賽事焦點
*挪威代表團打破四年前平昌冬季奧運會嘅單屆攞到最多金牌紀錄，一共攞到16面金牌，進一步鞏固冬季運動超級強國嘅地位。
*中國代表團唔止打破咗12年前溫哥華冬季奧運會嘅單屆攞到最多金牌紀錄，亦都成功打破埋2006年都靈冬季奧運會、2010年溫哥華冬季奧運會嘅單屆攞到最多獎牌紀錄（喺2006、2010年嗰兩屆冬季奧運會，中國代表團攞到11面獎牌），攞到9金、4銀、2銅，總共攞到15面獎牌，喺金牌榜名列第三。

## 參考


## 睇埋
*同2022年冬季奧林匹克運動會有關嘅問題
*外交抵制2022年冬季奧運會
*冰墩墩同雪容融
1992年冬季奧林匹克運動會

**1992年冬季奧林匹克運動會**係第16屆冬季奧林匹克運動會，1992年2月8號到2月23號喺法國阿爾貝維爾搞。
1988年冬季奧林匹克運動會

**1988年冬季奧林匹克運動會**係第15屆冬季奧林匹克運動會，1988年2月13號到2月28號喺加拿大卡加利搞。
勺

**勺**可以係：
*湯殼
*勺 (單位)，古代中國容量單位
*公勺（centiliter），等如百分之一公升
陰司紙

**陰司紙**係用嚟燒畀死人喺陰間用嘅紙祭品，模仿銀紙。喺華人地區，陰司紙上面寫嘅「發鈔銀行」通常係「冥通銀行」。

## 睇埋
*紙紮祭品
*冥鏹
*金銀衣紙
性奴

**性奴**，即係**性奴隸**，係指畀控制者強逼性交淫慾嘅奴隸，喺古代嘅貴族唔少都有，又或者打仗時俘虜敵方女人做性奴，喺現代就係性罪行。

## 睇埋
*慰安婦
印度酸辣醬

**印度酸辣醬**係起源自印度嘅一類醬料，用唔同香料、菜蔬、生果去溝，多數帶酸辣味，印度同附近南亞國嘅唔同地方都有自己配方。
分手100次

《**分手100次**》（英文：**Break Up 100**）是一套由鄭丹瑞執導編劇，鄭伊健、周秀娜、王菀之、C AllStar、溫心、何浩鵬主演嘅香港愛情電影，喺2014年8月1號香港上畫。

## 演員
### 主要演員
*鄭伊健
*周秀娜
*王菀之
*C AllStar
*溫心
*何浩鵬

### 其他演員
*林德信	  	 
*楊千嬅
*葛民輝
*錢嘉樂
*湯盈盈
*張繼聰
*簡慕華
*翟凱泰
*姚兵
*韋羅莎
*趙慧珊
*蔡明芳
*吳嘉熙
*李靜儀
*孫海柔
*湯加文
*黃榮燊
*林健生
*鄭嘉豪
*朱斐斐
*郭懿皚
*利穎怡
*劉嘉琪
*盧俊龍
*施駿喆
*吳沚默
*朱樂洺
*何沛霖
*吳倩彤
*楊家寶
*黃毅進
*陳潔玲
*袁鎮業
*梁茵
*李旻芳
*王靖怡
*林泳淘
*鍾麗
*陳華鑫
*趙璧渝
*周梓盈
*曾建怡
*孫儀凌
*賴慰玲
*鄧曉霖
*毛曄穎
員村路

**員村路**（）係中國廣東省廣州市嘅5條用數字做名嘅南北走向馬路。

## 概要
由於嗰5條馬路都唔一樣長，呢度分開介紹：
*員村一橫路：全長540米，闊12米，雙向2車道。
*員村二橫路：全長1500米，闊12米，雙向2車道。
*員村三橫路：全長500米，闊8～12米，雙向2車道，馬路北闊南窄。
*員村四橫路：全長1200米，闊11米，雙向2車道。
*員村五橫路：全長650米，闊12米，雙向2車道。

## 員村路嘅5條道路，起點到終點
*員村一橫路：從員村西街開始，一直到黃埔大道中。
*員村二橫路：從臨江大道開始，一直到黃埔大道中同天府路嘅交界。
*員村三橫路：掘頭路一條
*員村四橫路：從臨江大道開始，一直到黃埔大道中。
*員村五橫路：從臨江大道開始，一直到黃埔大道中。

## 經過嘅道路
以下啲路順序都係從南到北排，**加粗**嘅字係主幹道，淺灰字係未開通嘅路：
### 員村一橫路
* 員村西街
* 苑橫路
* **[[黃埔大道|黃埔大道中]]**
* **<font color="#B0B0B0">[[花城大道]]</font>**
### 員村二橫路
* **[[臨江大道 (廣州)|臨江大道]]**
* **<font color="#B0B0B0">[[花城大道]]</font>**
* **[[黃埔大道|黃埔大道中]]**
### 員村三橫路
* **<font color="#B0B0B0">[[花城大道]]</font>**
* **[[黃埔大道|黃埔大道中]]**
### 員村四橫路
* **[[臨江大道 (廣州)|臨江大道]]**
* **<font color="#B0B0B0">[[花城大道]]</font>**
* 椰林路
* 百合路
* **[[黃埔大道|黃埔大道中]]**
### 員村五橫路
* **[[臨江大道 (廣州)|臨江大道]]**
* **[[黃埔大道|黃埔大道中]]**
孖葉植物

**孖葉植物**，又叫**雙子葉植物**、**木蘭綱**，係植物一個大分類，過往一路都係一個綱。佢哋係被子植物嘅一種，特徵係籽胚有兩個子葉，同單子葉植物相對。

## 考
中華人民共和國民政部

係中華人民共和國國務院轄下嘅一個政府部門，主要負責社會行政事務，譬如行政區嘅劃分，1978年之前叫。而家位部長係陸治原。
副省級市

**副省級市**，又叫**副省級城市**，係中華人民共和國嘅一類地級政區，地位比地級市高，比直轄市低，而家有15個。

## 一覽
*東北（4個）：瀋陽、大連、長春、哈爾濱
*華東（6個）：南京、杭州、青島、濟南、寧波、廈門
*華中（1個）：武漢
*西南（1個）：成都
*西北（1個）：西安
*華南（2個）：廣州、深圳
れ

**れ**（平假名）或**レ**（片假名）都係日文嘅假名之一，由一個音節組成，。同係從漢字「礼」嘅草書體同部首改過來。

## 筆畫順序

寫法順序：
*平假名
:#左上偏上寫一豎
:#左上偏左寫一個好似小寫字母n字噉嘅傾斜手寫體寫法，但右下角要剔上去。
:#:注意：唔好寫成睇落去好似「In」兩個字母噉。因為n字左邊一定要有豎穿過，加上左上同右下有鉤。
*片假名
:同漢字「𠄌」嘅筆畫一樣寫法，但係個剔要長啲。注意唔好寫成好似英文小寫字母「l」噉。

筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 有關嘅書

* 新版中日交流标准日本语（初级） 人民教育出版社 ISBN 7-107-18506-3
*
黃色嘅漸變

黃色有好多唔同嘅漸變色，喺色相、濃度同光度有唔同嘅顏色變化。

## 喺自然界嘅黃色
### 淺黃

**淺黃色**係一種好淺嘅黃色。

### 忌廉色

**忌廉色**係一種成日喺忌廉見到嘅黃色品種。

### 檸檬雪芳蛋糕黃

**檸檬雪芳蛋糕黃**係一種喺檸檬雪芳蛋糕出現嘅懷舊色。

### 檸檬黃

**檸檬黃**係一種喺檸檬表皮嚟嘅色。

### 軟黃

**軟黃**係普羅奇亞色彩系統（Plochere Color System）嘅一種色，喺1948年研發。

### 金黃

**金黃**係一種由古代皇帝着嘅漢服長袍啲色（Royal Yellow）。

### 數碼黃

**數碼黃**係攀通像素紙張系列嘅一種色，喺14-0760 TPX系列搵到。

### 硬黃

**硬黃**係普羅奇亞色彩系統（Plochere Color System）嘅一種色，喺1948年研發。

### 金菊黃

**金菊黃**係從金菊出現嘅色。同金色差唔多，但比金色稍微深啲。

### 香蕉黃

**香蕉黃**係從香蕉嚟嘅一種色，同生活見到嘅普通黃色差唔多。

### 瓜黃

**瓜黃**係從瓜類生果嚟嘅一種色，色彩同熒光綠差唔多，但比熒光綠淡好多。

### 深黃

**深黃**係一種好深嘅黃色。

### 土黃

**土黃**係一種好似啲泥噉，但同黃色有幾分似嘅色。

### 棣棠

**棣棠色**，又嗌**山吹色**，係一種介乎橙色同黃色之間，但非常之黃嘅黃色。

## 第啲黃色嘅定義
### 純黃

**純黃**係RGB顏色入面，由紅光同綠光溝埋一齊嘅色。

### 黃色（精神基礎）

精神基礎入面嘅**黃色** (psychological primary yellow) 係sRGB顏色嘅範圍入面，最接近基礎嘅顏色。

### 黃色（文些路）

文些路版嘅**黃色**係屬於文些路顏色系統入面嘅其中一隻色。

### 黃色（彩通）

彩通版嘅**黃色**係一種由美國嘅彩通公司搞出嚟嘅黃色顏色。

### 黃色（千色樂）

千色樂版嘅**黃色**係一種由美國嘅千色樂嘅油畫公司搞出嚟嘅黃色顏色。

### 安全黃

**安全黃**係一種按ANSI標準整嘅高利用性色彩，喺1937年訂立。

## 其它比較明顯嘅黃色
### 卡其色

**卡其色**係一種淡黃同米黃之間嘅色。

### 長號黃（色士風黃）

**長號黃**，又叫**色士風黃**，係銅製樂器常見色，亦係一種唔飽和嘅黃色，但同喇叭樂器嘅色有幾分似。

### 金色

**金色**係一種介乎橙色同黃色之間嘅色，喺化學界常見。

### 橄欖色

**橄欖色**係橄欖嘅色，介乎暗黃同暗綠之間，睇落去帶黃色嘅色相噉，但有些少黯啞。

### 淺秋黃

**橄欖色**係橄欖嘅色，介乎暗黃同暗綠之間，睇落去帶黃色嘅色相噉，但有些少黯啞。

### 暗金黃

**暗金黃**係一種好似金黃嘅色，但比金黃暗好多。

### 淺金

**淺金**係一種好似金嘅色，但比金色光好多。

### 銅黃

**銅黃**係出自金屬銅嘅一種黃，好多時喺搽過防鏽劑嘅銅綫先至搵到，但比金色暗啲。

## 註
南風窗

**南風窗**（）係中國嘅時事政治類綜合雙週刊雜誌。1985年創刊，由廣州日報社發行。

## 出面網頁
*南风窗官方网站
誼園文具玩具精品批發市場

，簡稱，係中國廣東省廣州市嘅一間市場，喺1959年起好，位置喺荔灣區黃沙後道25號。

## 名
個名係1959年由總理周恩來提議改出嚟。

## 史
廣州喺開辦交易會之後，中共中央為咗照顧北韓同越南政府，喺1959年到海珠廣場嘅中國出口商品交易會（今日嘅海印繽繽廣場）對面整咗間園林解放式展覽館。但1974年因交易會搬到流花路嘅東方賓館一帶，原先嘅誼園改成由廣州市科委負責辦科技展覽交流會嘅場所。1980年開咗廣東第一個《國外電子產品展覽會》，之後唔停噉開咗各類國內外技術交流會同展覽會。 

由於廣州市人民政府解決一德路周街擺地攤問題，喺1987年由廣州市科委將啲走鬼引嗮入室內繼續搞生意，重用咗「誼園」個名做品牌。

1994年，由於廣州市政府要整闊成條解放路同起解放橋，加上要改造舊城區，間嘢搬到而家黃沙一帶。

1995年，中國國務院發展研究中心話佢做中國第一間搞文具同玩具精品嘅大型專業批發市場。 

## 附近嘅交通
* 地鐵：
*:  ：黃沙站
* 電車：
*: 黃沙大道站
* 巴士：
*: 黃沙大道站、黃沙後道站、黃沙總站

## 出面網頁
* 谊园办公用品美术用品交易中心

類:廣州嘅市場
類:荔灣區
安東尼奧·阿馬拉爾

**安東尼奧·阿馬拉爾**（，；），全名**安東尼奧·約基·羅德里格斯·阿馬拉爾**（），香港傳媒又譯**安東尼奧·阿曼龍**，係退役葡萄牙足球員同教練，司職守門員。曾經執教過香港球隊南華，喺2006年俾南華班主羅傑承辭退。

## 參考

## 出面網頁
*阿曼龍喺footballzz.co.uk嘅資料
*阿曼龍喺ForaDeJogo嘅球員資料
* 阿曼龍ForaDeJogo嘅教練資料
*阿曼龍喺National-Football-Teams.com嘅資料

類:足球教練
西崎公園

**西崎公園**（英文：**Psyche Park**）係香港商業電台第二台叱咤903嘅一個廣播節目，由游思行（Jessie）主持，前身係另一節目《娃娃農場》。節目由2005年播到2009年4月19號，時間係逢禮拜六、日朝早6點到9點。
娃娃農場

**娃娃農場**係香港商業電台第二台叱咤903嘅一個廣播節目，由游思行（Jessie）主持。節目播到2005年1月15號就結束，之後變成另一節目《西崎公園》。
英皇書院同學會

**英皇書院同學會**係香港一個舊生組織，由英皇書院喺1935年開始搞。1950年代呢個組織開始辦學，全盛時期有三間小學，而家都重有兩間。

## 旗下學校
*英皇書院同學會小學
*英皇書院同學會小學第二校
*英皇書院同學會羅宗淦紀念學校（執咗）
三聖公共運輸交匯處

**三聖公共運輸交匯處**（英文：**Sam Shing Public Transport Interchange**）係香港一個公共運輸交匯處，喺屯門恒福花園平台底，近住香港輕鐵三聖站，1993年啟用，而家有3條巴士線同2條專線小巴線用佢做總站，另外有3條巴士線同1條專線小巴線經呢個站。
不設劃位

**不設劃位**（英文：**Free Seating**）係香港商業電台第二台叱咤903嘅一個廣播節目，由亞里安、關勁松主持，後期關勁松被革職，由袁智聰代替主持。節目由1997年播到2009年4月18號，時間係逢禮拜六晚9點到11點。
搜尋音樂

**搜尋音樂**係香港商業電台第二台叱咤903嘅一個廣播節目，由森美、卓韻芝、Mini、Vani、細so、謝茜嘉、鄭家輝、陳強、王郁等輸流主持。節目播到2006年4月9號，時間係逢禮拜日上晝11點到下晝4點。
蝴蝶谷道寵物公園

**蝴蝶谷道寵物公園**（**Butterfly Valley Road Pet Garden**）係香港一個大型寵物公園，喺九龍荔枝角蝴蝶谷道2號，佔地7,000平方米，由渠務署同康樂及文化事務署合作起。

開放時間係朝早7點到夜晚10點。

## 設施
園內有多項寵物設施，包括寵物飲水器，同埋畀寵物玩嘅模擬排水管道、穿梭擺杆同跳躍圈環。行人徑上鋪咗漣漪圖案，草地上起咗木筏形地台，映襯住公園底下嘅雨水排放隧道。

荔枝角雨水排放隧道係西北九龍的重點防洪工程，為咗地盡其用，隧道靜水池起喺青沙公路高架道路下面，上蓋就起寵物公園，令同一片土地提供到防洪、運輸同休憩三大功能。 

## 參考


## 連結
*蝴蝶谷道寵物公園 康樂及文化事務署網站

類:荔枝角
天業路公園

**天業路公園**（**Tin Yip Road Park**），香港公園之一，喺新界天水圍天業路，行政上歸元朗區。佔地兩萬五平方米，2014年起好，隔籬係天業路多用途沙灘球場，由康樂及文化事務署管。

天業路公園用咗2億3200萬港紙去起。

園內設施有公園、草地球場。以及十一人足球場、洗手間、更衣室、傷殘人士洗手間、育嬰間。公園開朝八晚十一。

## 設施
天業路公園設有區入面頭一個大型人造草地球場、緩步徑同階梯式園景休憩處。公園內種滿樹，用咗多種節能措施，包括太陽能路燈同熱水系統，同埋雨水循環系統灌溉園景。

入面嘅大型人造草地球場更係新界頭一個專為欖球而設計嘅場地，可用做十一人足球或者十五人欖球嘅練習或者比賽，重設有可容納220人嘅有蓋觀眾看台，同埋球證室、更衣室等輔助設施。人造草地球場每日朝早8點到夜晚11點開門。

## 註

## 出面網頁
*天業路公園 康樂及文化事務署網站

類:天水圍
鄉村學校

**鄉村學校**，簡稱**村校**，係香港新界偏遠鄉村提供教育服務畀鄰近鄉村子弟嘅學校，大多數村校喺1950年代頭起好，令村入面適齡學童有基礎教育機會。大部分村校由民間開辦，由村民籌募經費同捐地用起學校，少部分由商會、同鄉會、宗教團體同個人形式辦學。

村校設施水平明顯低過近年起嘅學校校舍，好多只有幾個課室，早年有部分用複式教學，安排兩個或更多級別嘅學生喺同一個課室上堂。村校建築多數係有空地嘅平房，同大自然接近，師生人數比較少，關係比較密切。

1997年，全香港有103間鄉村學校，到2010年已經有83間停辦咗，入面40間係畀政府殺校。直到2014/15學年，仍然有20間村校營運緊。

## 史
唔少村校前身為家塾，只畀村中同族子弟就學。
反作用力

**反作用力**，又叫**抗力**，係牛頓第三運動定律提到嘅一種力。當力量落喺一件物體嗰陣（叫作用力），物體必然會產生出第個大細相等，但方向相反嘅力，呢個就係反作用力。
麥勁生

**麥勁生**（**Ricardo Mak**，）係香港嘅中國史學家，而家係香港浸會大學歷史系教授同當代中國研究所研究總監，同時亦係香港電台節目《講東講西》嘅主持人。

佢早年喺香港中文大學攞歷史系文學士同哲學碩士，之後喺德國雷根斯堡大學攞博士學位，研究範圍係近代中國軍事史、外交史同史學史。
頓涅茨克

**頓涅茨克**（；，）係烏克蘭第五大城，亦係頓涅茨克州首府。2014年，頓涅茨克州嘅親俄羅斯勢力宣稱成立頓涅茨克人民共和國，亦用呢座城做首都。截至2024年尾，呢座城仍然係由俄羅斯控制。

## 歷史
### 早期
個城市嘅歷史最早可以追溯到1779年，當時係屬於哥薩克人嘅聚居地。到1869年，威爾士商人 John Hughes 睇住當地有唔少天然資源嚟開煤礦同鋼鐵工廠，所以正式成立依家嘅城市，亦引嚟唔少威爾士人嚟打工。

### 蘇聯
到1917年俄國革命之後，個城市曾經屬於烏克蘭人民共和國嘅一部分，不過後尾因為打輸俄國內戰而成為咗蘇聯領土。喺1924年，蘇聯正式控制個城市；佢哋除咗將個城市名改做「史太林」之外，亦都開始發展個城市嘅基建，特別係水管系統。

到1941年二戰嘅蘇德戰爭開打之後，個城市好快就畀納粹德軍贏咗返嚟，屬於烏克蘭專員轄區。個城市到1943年畀蘇聯紅軍解放，跟住戰後大型咁重建。其中，蘇聯政府派咗好多住喺多瑙河範圍嘅德國人去呢個城市做工人，不過啲工作環境差到有部分因為病或者營養不良而死。

到1961年赫魯曉夫上台之後，為咗推動“去史太林化”，佢將個城市名改做依家嘅「頓涅茨克」，嚟自附近嘅頓河。

### 烏克蘭
喺1989年蘇聯解體之後，烏克蘭搞咗個獨立公投，其中頓涅茨克嘅票數有83.9%支持獨立。

喺獨立之後嘅時間，頓涅茨克開始轉型做自由市場，引入咗唔少大企業嘅投資。不過同時間，城市附近嘅煤礦亦都因為法規鬆咗而多咗冧嘅慘劇。

#### 俄烏危機
到2014年 Euromaidan 示威爆發，頓涅茨克成為反示威嘅重地之一，其中有親俄人士佔領咗城市嘅政府總部，而警察又冇特別去要求疏散。到之後，警察曾經控制返棟樓，不過之後又畀示威者佔領返。佢哋成立咗頓涅茨克人民共和國，並且要求俄羅斯介入去幫佢哋。之後，頓國方面搞咗個公投，最終大比數通過支持頓國獨立，不過西方組織，包括美國同歐盟，都話啲結果因為選舉舞弊而唔合法。

自此之後，烏克蘭同親俄武裝就喺個城市嘅範圍打嚟打去，其中俄國方面批評烏克蘭軍隊喺2015年曾經用過導彈射平民，屬於戰爭罪。跟住到2022年俄羅斯入侵烏克蘭之後，兩邊嘅戰火升溫，繼續互指用武器射平民。喺2022年9月，俄羅斯總統普京簽咗法令，正式將頓涅茨克納入俄國版圖，不過國際社會基本上都公認係非法。

## 文獻

類:烏克蘭城市
馬克·安東尼

**馬克·安東尼**（，）係羅馬共和國末期政治人兼凱撒副官，羅馬共和國羅馬（今日嘅意大利羅馬）人。凱撒被刺殺後佢曾經同屋大維、雷必達組成後三頭同盟，前30年畀屋大維趕絕殺絕下佢同埃及妖后一齊，喺托勒密王國亞歷山大港（今日嘅埃及亞歷山大港）先後自殺。

## 出面網頁
* 
* MarkAntony.org
* Shakespeare´s Funeral Oration of Mark Antony in English and Latin translation
* The Life of Marc Antony, in BTM Format

類:古羅馬政治人
提比略

**提比略**（；），國語又譯**提貝里烏斯**，係羅馬帝國第二位皇帝，14年到37年在位。佢係頭一位皇帝奧古斯都嘅繼仔。
卡利古拉

**卡利古拉**（，）係羅馬帝國第三位皇帝，37年到41年在位。佢係第二位皇帝提貝里烏斯嘅繼仔個親生仔。因為佢行暴政，所以做咗三年幾皇帝就畀人刺殺。
美國州份

**美國州份**（英文：U.S. state、American states）係美國入面可以同美國聯邦政府共享主權嘅行政區，而家一共有50個。因為各個政治實體嘅主權同聯邦政府係共享嘅，所以一個美國人可以同時係聯邦嘅公民同埋佢所居住嘅州嘅居民。根據協定，各州嘅居民可以隨意更動佢地嘅戶籍同埋居住地喺聯邦裏面，喺州同州之間搬遷唔需要政府嘅同意，不過有啲特定嘅法庭命令限制嘅人（例如假釋犯或者共享監護權嘅離婚伴侶嘅子女等）除外。

## 史
美國1776年立國嗰陣，得13個州，之後經過逐漸增長，到1959年先後加埋阿拉斯加州同夏威夷州，就一路都有50個。

## 地圖
滑鼠指埋去睇粵文譯名，㩒入面睇州份介紹。
馬里烏波爾

**馬里烏波爾**（；）係烏克蘭頓涅茨克州第二大城。2014年，頓涅茨克州嘅親俄羅斯勢力宣稱成立頓涅茨克人民共和國，原首府頓涅茨克落入佢哋控制，呢座城做過頓涅茨克州臨時首府。
西塞羅

**西塞羅**（，）係羅馬共和國哲學家，前63年做過羅馬共和國執政官，前43年畀馬克·安東尼派人刺殺。
安東尼

**安東尼**（／／）可以係：
## 地名
* 安東尼 (康和郡)：英國英格蘭康和郡嘅地名。
* 安東尼 (佛羅里達州)：美國佛羅里達州瑪麗安郡嘅地名。
* 安東尼 (印第安納州)：美國印第安納州特拉華縣咸美頓郡嘅地名。
* 安東尼 (干沙州)：美國干沙州哈帕郡嘅地名。
* 安東尼 (新澤西州)：美國新澤西州亨特敦郡黎巴嫩村嘅地名。
* 安東尼 (新墨西哥州)：美國新墨西哥州當娜安娜郡嘅地名。
* 安東尼 (德薩斯州)：美國德薩斯州巴索郡嘅村名。
## 其它
* 安東尼 (人名)：全球有好多位叫「安東尼」嘅人名。
* 安東尼獎：美國嘅傳奇作家獎。
官涌街市

**官涌街市**係香港一個街市，由食物環境衞生署管，喺官涌佐敦道同官涌街交界，官涌市政大廈入面。

## 出面網頁
*食物環境衞生署－官涌街市
柏爾

**柏爾**（**Bel**）係美索不達米亞巴比倫神話入面嘅一位女神，影響力可以去到古希臘、古羅馬同附近地區。
## 睇埋
*柏爾神廟
柏爾神廟

**柏爾神廟**係敘利亞巴爾米拉嘅一座古廟，供奉柏爾，32年由古羅馬起，2015年被伊斯蘭國炸咗。
茉莉香米

**茉莉香米**，又叫**泰國香米**，係種起源自泰國嘅長身米，有陣獨特香味。而家除咗泰國出產之外，中南半島三國（越南、老撾、柬埔寨）亦廣泛種植，但都唔及泰國咁靚。不過因為泰國出產嘅茉莉香米比較貴，好多賣茉莉香米嘅商號都會將其他出產地嘅米溝埋一齊賣。

## 睇埋
*印度香米
印度香米

**印度香米**，係種起源自印度嘅長身米，米身零舍長。而家除咗印度出產之外，巴基斯坦亦都有種。印度香米主要係有兩種：白同啡米。

印度炒飯就係用到印度香米去整。

## 睇埋
*茉莉香米
珍珠米

**珍珠米**，有時叫**日本米**，係短身米，米身短到差唔多圓形噉，睇落係珍珠，所以叫珍珠米。出產地主要喺溫帶地方，最多係日本同華北地區。

正宗壽司就需要用到珍珠米整。而其他好多日本菜菜式一樣會用到珍珠米。

## 睇埋
*絲苗
印度炒飯

**印度炒飯**，又叫**印度香飯**，係種起源自印度嘅炒飯。印度炒飯主要用到印度香米，落埋好多種香料，譬如肉豆蔻、胡椒、丁香、黃薑、肉桂、月桂、芫茜、薄荷、薑、洋蔥、蒜頭，再加埋肉類（食素可以唔加）。
手抓飯

**手抓飯**，又叫**抓飯**，係種起源自中亞嘅飯，喺中東、南亞同東非亦都好常見。因為傳統上會用手拿起啲飯嚟食，所以叫手抓飯。

手抓飯嘅整法係用清湯煮米，再落各種餸菜同香料，譬如新疆維吾爾族嘅手抓飯就會落紅蘿蔔同提子乾喺飯度，同羊肉一齊食。
中華人民共和國高速鐵路

，簡稱**中國高鐵**，係指中國嘅高速鐵路網絡及發展計劃。呢度嘅「高速鐵路」係指時速喺200 km/h及以上嘅鐵路服務。根據呢個時速定義，中國高鐵係世界上營業里程最長嘅高鐵系統，長達4萬4千公里（2023年10月嘅數據），重長過世界其餘所有高鐵夾埋嘅里程。當中中國高鐵有世界最長嘅高鐵綫京廣高鐵，長達2298公里。

中國大陸鐵路嘅高速服務開始於2007年，當時搞鐵路第六次提速，喺原有鐵路上引入咗高速列車；直到遞年嘅2008年中國大陸先開通專門嘅高鐵綫京津城際鐵路。而家中國起好咗好多條高鐵綫，除咗專門起嘅高鐵綫外，一啲原有嘅鐵路亦高速化，而喺未來有好多計劃緊嘅高鐵綫、提速計劃，當中唔少已經喐手開工。根據中國大陸嘅中長期鐵路網規劃，到2015年底中國大陸基本起好「四縱四橫」嘅高鐵骨架，而到2020年時速200公里以上嘅中國大陸鐵路里程超過三萬公里。而家中國大陸嘅高鐵非常之繁忙，2007年到2014年間累計客流31.6億人，佔鐵路客流嘅比重由2007年嘅4.8%上升到2014年嘅38.5%，到2015年1月日均客流249萬人。

鐵路網方面，中國大陸高鐵經過33個省級政區中嘅28個，覆蓋160幾個地級市（佔所有地級以上城市嘅55%以上）。營運方面，由中國鐵路總公司營運。

對於中國大陸當局，起高鐵係擴大內需來刺激經濟增長嘅手段之一，所以起到霖霖聲，不過2011年原先嘅鐵道部長劉志軍因爆出貪腐而拉咗，同年發生温州高鐵事故，令公眾集中爆發對國有鐵路嘅不滿，高鐵呢範就有諸如安全隱患、票價高、利用率低、高鐵建設嘅財政負擔、起高鐵造成嘅環境破壞等等嘅不滿，呢啲輿論壓力令中國大陸高鐵進程放慢咗。技術方面，早期中國大陸高鐵用嘅外國轉讓嘅技術，包括亞世通（法國）、西門子（德國）、龐巴迪（加拿大）、川崎重工（日本），後來中國工程師自行研發出中國高鐵技術，時速高達380公里。

## 註

## 攷


類:中國高鐵
類:高速鐵路
雪芳蛋糕

**雪芳蛋糕**係種蛋糕，口感鬆軟，特色係用植物油取代牛油，同埋先發起蛋白。

## 睇埋
*牛油蛋糕
*海綿蛋糕
雪糕蛋糕

**雪糕蛋糕**係種蛋糕，通常都用兩層蛋糕中間夾住一層雪糕，出面再包忌廉。

## 睇埋
*火焰雪山
廣州市第16中學

**廣州市第16中學**，之前嗌過**廣州培桂中學**，係中國廣東廣州嘅一間全日制中學，喺1934年由出名嘅教育家——馬君武負責開辦，位置喺越秀區中山二路37號。

## 校服色

*棉褸：
*:相間，上下，分界線喺上邊近衫袖部分；喺分界線範圍重有條好幼嘅線響度；左右對稱。
*長袖：
*:衫：上下，分界線係鈍角折線，喺中間；左右對稱。
*:褲：，兩邊有嘅銳角三角形。
*短袖：
*:衫：純，袖口有邊。
*:褲：純。

## 睇埋
* 廣州市恆福中學
* 廣州市沙東中學

## 出面網頁
*
海鹽

**海鹽**係由海水度攞嘅鹽，一般都喺鹽田生產，成份主要係氯化鈉，多數用嚟做食鹽。
神話 (電影)

《**神話**》係套中文電影，由成龍、梁家輝、金喜善主演，唐季禮執導，2005年上畫。演員主要嚟自香港、中國大陸同南韓，亦有嚟自印度。
廣州市第46中學

**廣州市第46中學**係中國廣東省廣州市嘅一間冇咗嘅中學，喺越秀區迴龍路4號之二。學校喺1963年成立，2003年因為同10中合併而消失。

## 史
1963年，學校喺白雲區嘉禾鶴邊村嘅煤礦舊址開辦。但開辦之後3年，由於文化大革命爆發，學校設備俾人猛咁揼爛，教育陷入全面癱瘓，直到1968年全面復課。1978年，由於教育局調整咗廣州一系列嘅市屬中學，話因46中喺鄉下地區，交通唔方便，負責生源同管理等方面有一定難度，結果喺1979年：學校從鶴邊搬到越秀區迴龍路小學入面。1981年秋，由於51中同74中取消咗，學生同老師冚唪唥去嗮46中繼續教學。2004年10月，受到教育局要整合教育資源影響，呢間學校同10中合併而變成高中部。雖然2013年8月轉成由3中新開嘅越秀區三中明德實驗學校，但2014年下半年交返畀10中繼續辦學。

## 有關
* 廣州市第51中學
* 廣州市第74中學
* 越秀區明德實驗學校

## 睇埋
* 廣州市第10中學

## 攷
* 广州市第四十六中学校史 广州市第十中学百年校庆专题网站
廣州華美英語實驗學校

（）係中國廣東省廣州市嘅一間有幼稚園、小學、中學、中加國際高中嘅英文民辦學校，喺1993年6月成立，位置喺天河區柯木塱嘅華美路入面，銀排嶺公園北邊隔籬。佢係華美國際投資集團屬下嘅第一品牌學校，亦係中國大陸唯一由海歸留學生集體開辦兼直接管理嘅學校。

## 出面網頁
* 华美教育网

類:廣州嘅中學 
類:廣州小學
類:天河區
漁沙坦

**漁沙坦**（），相傳原名叫**漁沙潭**，係中國廣東省廣州市嘅地名，喺天河區廣河高速北邊；華南快速幹線東邊；筲箕灣水庫西南邊。

## 名
相傳好耐之前係個潭而叫「漁沙潭」，但因潭水淤積而改名做「漁沙坦」。喺大清同治十年（1871年）嘅番禺縣誌有「漁沙坦」嘅地名。1958年改過名做前進營；1966年因文化大革命爆發，受到破四舊浪潮影響而改名做紅旗大隊；直到1980年恢復返「漁沙坦」個名。

## 左近設施
* 露濟亞堂，原**淘金坑天主堂**。

## 攷
* 天河区街名由来 广州文史

類:廣州地理
類:天河區行政村
西班牙特飲

**西班牙特飲**，又叫**西班牙果酒**，係起源自西班牙嘅有酒精嘢飲，係咯嗲嘅一種，基本材料係紅酒、生果粒同少少拔蘭地，可以再落埋七喜、橙汁、糖漿、蜜糖等配料。
## 睇埋
*雜果賓治
*薄荷賓治
2015年香港食水管路含重金屬超標事件

**2015年香港食水管路含重金屬超標事件**，係關於2015年7月開始，香港周圍好多公共屋邨（公屋）、居屋、私人屋苑（私樓），同教育機構（學校）被揭發食水含重金屬量嚴重超標。事件打擊市民對建制派同香港特別行政區政府行政嘅信心。反而黃碧雲就因為首先揭發呢件事，而得到「鉛水雲」嘅花名。

## 影響
*香港基督教服務處觀塘幼兒學校食水水辦樣本驗出含鉛量超出世衛標準十倍。

## 睇埋
香港供水

**香港供水**主要由香港政府嘅水務署負責，其中兩三成靠香港水塘，七八成就靠向廣東買東江水。

## 睇埋
* 中國對香港恩賜東江水謠言

## 水庫儲水量
香港需要有足夠嘅存水量，先可以維持正常食水供應。各水塘同存水量表列如下：

## 外部連結
* 
* 香港供水一百五十年
* 香港水務署官方網頁 
* 香港水質資源中心
* 香港歷史檔案館圖片廊：制水
鉛毒

**鉛毒**，或者叫**中鉛毒**、**鉛中毒**，係因為接觸過量鉛或者佢嘅化合物而出現嘅中毒現象，會影響神經系統同消化系統運作，嚴重會死人。
送鐘

**送鐘**係中國文化嘅一種禁忌，因為喺粵語同其中中國語言入面，「送鐘」都同「送終」一樣或者差唔多音，所以正常都唔會送鐘畀人，除非係想咒對方死。
東江水

**東江水**係指由中國廣東東莞引東江嘅水經深圳輸到去香港嘅食水。呢項工程1959年開工，1965年搞掂，紓緩香港因為旱災而唔夠食水用嘅問題。

## 睇埋
*香港供水
*中國對香港恩賜東江水謠言
古箏

**古箏**係中國傳統嘅撥弦樂器，用木做，扁長方形，面頭有箏弦，現代嘅有21到26弦，長1.63米。

## 睇埋
*古琴
*風箏
私人樓

**私人樓**，係指市民私人擁有，並係居住用途嘅物業，同公屋有分別。私樓大部份由地產商起嚟畀人炒賣或者收租同自住，係私有產權社會代表地位。

## 睇埋
*地產大亨（即大富翁）
*資本主義
*產權
FFx

**FFx**係香港歌唱組合，2013年出道，2018年解散，解散前嘅成員包括李詩詠（Ceci）、周葆諭（Christy）同潘穎琳（Mizaki）。

2015年9月，佢哋憑一個因為製作費少而令到效果唔理想嘅MV《SUGAR BABY》喺網上爆紅，畀人話佢哋似MK妹。

## 作品

### 歌曲

### 重要演出

## 簡歷
FFx喺2012年11月9號成立，2013年正式出道，初頭有8個成員，包括鄒莉盈（Cecilia）、林佩瑜（Crystal）、陳安兒（Liz）、甘翠華（Gladys）、羅凱霖（Vanessa）、葉梓嵐（Karen）、龍欣怡（SiuYan）同嚴詠彤（Cherry），其中嚴詠彤做咗半年到就退出。其他曾經加入過嘅成員包括黃家慰（Candy）同劉寶文（Fion）等。到2014年3月，因內部問題，全部成員都換走曬，換入4個成員—楊澤怡（Shirley）、李詩詠（Ceci)、周葆諭（Christy)同潘穎琳（Mizaki），由𡃁模組合轉型做全新四人跳唱組合。

2015年9月，佢哋拍嘅MV《SUGAR BABY》擺咗上YouTube，畀一啲網民話佢哋唱功同舞步仍然有好大進步空間，不過最大問題係MV製作質素好差，因為製作費得九嚿水港紙，只係喺一條走廊拍，打燈打得差，鏡頭無乜角度，剪接亦有延時，歌詞字幕重有唔少錯字，所以引起網民瘋傳討論，有過千萬點擊。

2016年因為組合內不和，楊澤怡被踢走，變做三人組合；其後楊澤怡於雜誌揭發當時經理人Sam Ho迫楊澤怡做不當交易，作捧紅條件。

2016年底FFx三人得知事件後立即解約，轉投新公司及後組合改名**SugarBaby**。隨後2018年新公司倒閉，**SugarBaby** 正式解散。

## 參考

;註釋

;其他來源
*蘋果日報即時新聞：【MK擂台】FFx都有MK味 向天堂鳥挑機
*東方日報：FFx大換血轉型跳舞組合
* 蘋果日報：怪舞甩嘴走音勁騎呢　FFx900蚊拍MV　換40萬點擊
*【C1頭條】FFx MK騷九成空凳 「乜低潮未經歷過」
*誘搵快錢　扮大家姐　鬧走贊助商 FFx反面　力數Shirley三宗罪
*FFx成員爭仔爆性事
*蘋果日報即時新聞：被指同FFx前經理人搭上　Christy表明要姊妹
*【FFx內訌羅生門】Christy唔認與前經理人有關係 邊個講大話：心照囉

## 出面網頁
*facebook：FFx
*YouTube：香港4人女子跳唱組合FFx SUGAR BABY MV (Official)
MK

**MK**或**Mk**或**mk**或**mK**可以係：
* 馬其頓文嘅ISO 639代碼
* .mk：馬其頓嘅國家域名
* 苗頓堅斯（Milton Keynes）嘅英國郵政開頭兩個字母
* 毛里求斯航空嘅IATA代碼
* MK台：南非嘅荷蘭文頻道。
* 毫開：溫度單位，符號**mK**
* 兆開：溫度單位，符號**MK**。
* MK集團：日本嘅一間企業。
* 三菱Fuso MK：日本三菱Fuso出嘅巴士系列。
* MK餐廳：泰國嘅餐廳
* MK人
* 旺角：香港旺角嘅一種叫法。
* 黃僥霖：香港女模特兒
* 馬可福音，新約四福音之一，英文簡寫 Mk
水稻

**水稻** （學名：*Oryza sativa*）係禾本科稻屬入面最常見嘅品種，亞洲好多地方都有種，日常生活講嘅稻米，絕大多種係指呢種植物嘅籽。

可大致區分為花青素變異（紫色系）與葉綠素生合成不完全缺失變異（白色系與黃色系）兩大類
沙灘椅

**沙灘椅**係種摺凳，用木件架構，坐嘅位通常係帆布，好多時擺喺沙灘畀人坐低曬太陽用，所以叫沙灘椅。
共匪

**共匪**（），亦叫**赤匪**，係對共產黨（多數情況下專指中國共產黨同1949年之後佢建立嘅北平政權）嘅蔑稱。官方首先喺1927年由中華民國國民政府開始用。1949年後中華民國政府退守臺灣之後，呢個詞用得特別多，直到1983年總統蔣經國喺總統文告頭一次改用「中共」而唔係「共匪」去稱呼北平政權，「共匪」呢個詞先至開始逐漸少人用。

## 睇埋
*反共
*共匪餅
*匪語
朝鮮 (搞清楚)

**[[朝鮮]]**通常指朝鮮半島上嘅文明，重可以係：
*古朝鮮
**檀君朝鮮
**箕子朝鮮
**衞滿朝鮮
*大朝鮮國
*朝鮮民主主義人民共和國
*朝鮮半島
永嘉

**永嘉**可以係：
*永嘉集團（），運動衫同時裝製造公司
*吳永嘉，香港執業律師，香港立法會議員
*永嘉 (温州)，溫州地方
*永嘉 (晉)，晉代年號
*永嘉 (大理)，大理年號
廣南高等學校 (京畿)

（，文觀部式轉寫：Gwangnam godeung hakgyo）係喺韓國京畿道廣州墻枝洞嘅公立普通高級中學。呢間學校喺2009年3月1號設立，喺遞日就舉行入學式。

## 有關嘅節目
*2013年5月5號播出嘅南韓節目《挑戰！金鐘》（暫譯，韓文原文：《》；漢字詞同英文詞原型：《》）。

## 攷


類:韓國公立高等學校
廣南高等學校

係韓國嘅公立高級中學，可以係：
*廣南高等學校 (首爾)，位於首爾特別市廣津區廣壯洞嘅學校。
*廣南高等學校 (京畿)，位於京畿道廣州市墻枝洞嘅學校。
柯木塱

**柯木塱**（）係中國廣東省廣州市嘅地名，喺天河區廣河高速南邊；火爐山北邊；華南快速幹線東邊；天鹿南路西邊。

## 名
相傳好耐之前有樖好高嘅柯木響度。客家佬喺明末清初時期嚟咗呢度，見到風水都幾好，所以住咗落嚟，加上附近有樖大嘅柯木，所以「柯木塱」個名係噉嚟。而「塱」字係山腳噉解。

## 攷
* 天河区街名由来 广州文史

類:廣州地理
類:天河區行政村
龍眼洞

**龍眼洞**（洞讀董，），又叫**龍洞**（），係中國廣東省廣州市嘅地名，喺天河區華南快速幹線同廣河高速交界附近。村大姓係樊氏。

## 史
據考4000幾年前經有人落腳呢度，掘出過唔少新石器時期嘅文物，有成1300幾年歷史，係喺廣州度搵到嘅其中一個最早有人生活嘅地頭，所以嗌做**廣州第一村**。

而清代陣喺東圃地區嘅棠下、前進、車陂、新塘、龍洞等各鄉，唔少係有買家僕嘅風俗，龍洞鄉會叫啲家僕做**家山娣**（同成個**家山**即家族服務咁解），俗語有話**家山有福才有娣使喚**，認為係有多啲家山娣家族就會顯赫啲。宜家嘅天河區有成22條村，舊日就係龍眼洞村啲娣至多。

### 名
龍眼洞一名出處，而家有7種講法：
#大清同治十年（1871年）嘅番禺縣誌：火爐山隔籬有座龍峒山而改成噉。
#民國《白雲、越秀二山合誌》：個村之前種咗好多龍眼響度。
#龍眼洞村樊氏族譜：之前嗌過龍峝、龍峒、龍陽鄉、龍洞村，但北宋徽宗年代（1101～1120年）嗌過烏涌龍眼洞村。
#龍眼洞村民：羅浮山、太和嶂、洞旗峯、白雲山、重有好多群山夾埋一齊，好似條龍噉。喺個村西邊，有座山直線落到村入面，而個村喺龍眼上面。
#風水學：由於個村地理環境係四面環山（又叫「龍」）、中間搞出個竇（盆地仔，又叫洞），所以綜合一齊嗌成噉嘅名。
#地形同地貌：村南北向，長800m，闊300m。村中心嘅崗似龍頭，左右兩崗（元頭崗同西元崗）似對龍眼，前面嘅蒲崗似龍條鼻。
#龍眼洞村民：出喺「九龍歸洞」一詞。

## 古
龍眼洞除飛鵝嶺遺址呢個新石器時代遺址，仲留低唔少古建、墓葬、廟宇（寶峰堂有成1360年歷史）祠堂（貽燕堂有成400年歷史）、一洞樊公祠至德堂（至德學校——龍洞小學嘅前身，1919年創立，舊番禺縣最早興辦嘅四間國民小學之一）。

### 祠堂

### 其他
* 石門禪院，舊日嘅龍洞八景之一，原址龍洞村大壺嶂山南，唐貞觀年間開始起出來，到明萬曆四十六年（1618年）重修，1930年代畀日軍拆毀，剩低嘅屋宇喺後尾整華南快線石門隧道嗰時徹底鏟曬。喺2012年龍洞村提出起返禪院，2014年1月公示咗重建規劃，到2016年左右起返好，係做佛教嘅活動場地。

## 左近公園
* 龍眼洞森林公園：喺龍洞西面山東坡，入邊有臥龍湖、藏龍湖、迎龍湖三個水庫，供食水畀四圍地方。
* 華南植物園
*廣東樹木公園

## 攷
* 天河区街名由来 广州文史

## 睇埋
*龍洞街道

## 出邊網頁
* 廣州第一村 華南植物園

類:廣州地理
類:天河區自然村
OpenSSL

**OpenSSL**係隻開源軟件，專做TLS（前身SSL）協定，主要函式庫用C語言寫，實現基本加密功能。
HTTPS

**HTTPS**（，譯名：**超文字傳輸安全協定**），係種用喺互聯網嘅網絡協議，用到TLS（前身SSL）加密，屬 HTTP 嘅加強安全版。

## 睇埋
*HTTP

## 拎出去

* RFC 2818: HTTP Over TLS
* Hacking HTTPS by man-in-the-middle attack
* RFC 5246: The Transport Layer Security Protocol 1.2
* SSL 3.0 Specification (IETF)
鶴林寺

**鶴林寺**可以係：
*鶴林寺 (江蘇)，喺中國江蘇鎮江
*鶴林寺 (兵庫縣)，喺日本本州兵庫縣加古川市
*鶴林寺 (德島縣)，喺日本四國德島縣勝浦町
鶴林寺 (江蘇)

**鶴林寺**係江蘇鎮江一座寺，東晉大興四年（321年）起，南朝劉宋武帝劉裕曾經到過，大唐詩人李涉亦為呢座寺題過詩《題鶴林寺僧舍》。
臺灣手語

**臺灣手語**，係臺灣嘅聽障人士用來溝通嘅基本工具之一，源於台灣日治時期。

## 簡介
日治時代，日本喺臺北、臺南設立咗瘖啞學校。喺臺北有「木村盲啞教育所」，由退休海軍醫官木村謹吾喺1917年創辦。喺臺南由慈善機構慈惠院整嘅「私立台南盲啞學校」，入邊有「聾啞部」，前身係英國傳教士甘為霖喺1889年設立嘅訓盲院，喺1915年改叫盲啞學校。呢兩間學校以手語教學，令日本手語喺臺灣聾人中普及。明治時期教育方法分為東京同大阪兩大派，東京派學者喺北部，大阪派學者喺中南部。

戰後嘅聽障教育大量使用中國手語。由於大陸師資好多都留喺北部，所以臺北啟聰學校用咗唔少中國手語，臺南啟聰學校同臺中分校就少受影響。大陸師資來自北京、南京、上海、重慶、杭州等地，所用嘅手語大同小異。另外，陸君歐、姜思農等創立嘅中國聾啞學校、私立啟英學校，使用南京語系手語多啲。

## 分類
### 按地域分
* **北部手語**：來自東京系統嘅日本手語、中國手語
* **中部手語**：大部分來自南部手語
* **南部手語**：來自大阪系統嘅日本手語同部份中國手語

其中使用北部手語嘅人口相對多啲，其次為南部手語，中部手語同南部手語有少少唔同，使用人口亦相對少啲。

### 按溝通方式分
* **自然手語**：聾人嘅母語，語法同聽人（可以正常聽到聲音講嘢嘅人）講嘢嘅語法唔係好相同，除咗手語之外再輔以姿勢、表情、動作等，令溝通更加順利。
* **文字手語**：按照口語嘅字序打出嘅手語，通常每個字會對應一個手語。
* **注音手語**：為咗教育聾嘅細路學習講嘢而發展出來嘅手語。
* **國語口手語**：台北啟聰學校退休老師陳彩屏，修正美國史文漢先生嘅注音符號系統，教導聽障生從手語中學習口語。

## 註

## 參考

* 姚俊英。〈台灣手語演進〉。《聽障教育》。第五期（民九十五年［2006年］12月）：11-15頁。臺北市：臺北市立啟聰學校聽障教育資源中心。（作者係臺北市立啟聰學校退休教師，參與過教育部手語畫冊編輯同修訂）

## 出面網頁
*台灣手語ISO 639-3 tss代碼
*中華民國聾人協會（手語之家）
*中華民國聽障人協會
*臺灣公視聽聽看節目
*聯合影音網手語新聞
*台灣交通大學手語社
*台灣手語線上辭典

類:手語
銀排嶺公園

係中國廣東省廣州市嘅一間公園，2005年10月開園，喺天河區柯木塱華美路嘅華美學校南邊隔籬；廣州林業學校東北邊隔籬。

## 註

類:廣州公園
類:天河區
岑村

**岑村**（），原名**金村**（），係中國廣東省廣州市嘅地名，喺天河區火爐山南邊；華南快速幹線東邊；北環高速北邊；高唐路以西。村大姓係黃氏。

## 名
個村最早之所以改做「金村」，係代表富貴噉解，但村民因嫌個「金」字話嗰度有好多黃金，會引賊嚟搶嘢，所以改成同音字——今。後嚟因為個村喺山上，所以喺「今」字上面加座「山」，話係山上富貴之地噉解。

## 祠堂

## 參考資料
* 天河区街名由来 广州文史

類:廣州地理
類:天河區自然村
洞旗峯

**洞旗峯**（）係中國廣東省廣州市嘅一座山，喺天河區同白雲區嘅交界。東南邊靠住龍眼洞；西邊靠住沙太路。

## 概要
山體面積2.25km²，西南-東北走向，主峯海拔312.4m，山體由花崗岩整成。表面係紅泥，坡地種咗馬尾松。由於佢質地比較薄，加上易風化，所以有工廠嚟座山附近揼石。但因廣州市政府要採取環境保護措施而唔畀喺座山附近開揼石工廠。

## 有關嘅書
* 广州市地名志 广州市-天河区-自然地名编　ISBN 7-5359-0296-0

類:廣州嘅山
類:天河區
類:廣州市白雲區